"Hangoek egoera nola bizi duten ulertarazteko pasabidea gara gu" - Gipuzkoako Hitza\n“Hangoek egoera nola bizi duten ulertarazteko pasabidea gara gu”\n2018, otsailak 09 Elkarrizketa, gipuzkoa 589\nOhikoa da Ane Irazabal (Arrasate, 1984) ETBko Gaur egun edo Teleberri albistegietan ikustea, mikrofonoa eskuetan hartuta, nazioarteko azken gertaerei buruz informazioa ematen. EITBtik harago, idatzizko zenbait komunikabiderekin —BERRIA, tartean— eta RAI Italiako telebista kate publikoarekin ere egiten ditu kolaborazioak. RAIrentzat Mexikon aritu izan da lanean, esaterako, ahuakatearen produkzioan narkotrafikatzaileek duten esku hartzea ikertzen; eta Bangladeshen ere izan da, rohingya errefuxiatuei buruzko erreportajea lantzen. Erroman bizi da egun; besteak beste, aireportuak dauzkan aukerengatik. Hamaika salto eman du Historia ikasketak egin zituen arrasatear honen bizitzak.\nHistoria ikasketak egin zenituen, baina kazetari ari zara azkenean lanean. Nolatan egin zenuen aldaketa hori?\nBi aukera neuzkan Historia ikasketak amaitu nituenean: irakaskuntzara jotzea edo komunikazioaren mundura jauzia egitea. Ikus-entzunezkoen komunikazioa ikasi nuen azkenean.\nIkasketa horiek amaitutakoan, berriz, freelance gisa lan egiteko hautua egin zenuen. Zure aukera izan zen hori ere?\nEz dakit aukera bat izan zen. Palestinara joan nintzen ikasketak amaitzean. Hango albiste agentzia batekin egin nuen lan hilabete batzuetan. Oso esperientzia polita izan zen. Hala ere, Euskal Herrira itzultzean sentsazioa neukan ez nuela dena eman edo gehiago saia nintekeela. Nire kontura hastea bururatu zitzaidan.\nLehen pausoa emateko, lotuta al zeneuzkan zure albisteak jasoko zituzten komunikabideak?\nHainbat komunikabiderekin jarri nintzen harremanetan. Kristina Berasain BERRIAko nazioarteko sailburuarekin, adibidez, eta baita Mikel Reparaz EITBko nazioarteko buruarekin ere. Baina inork ez zidan ezer ziurtatu. Joateko eta probatzeko esan zidaten, albisterik sortzen bazen jarriko zirela harremanetan nirekin. Horrela hasi nintzen, poliki-poliki.\nEkialde Hurbila izan zenuen lehen jomuga. Arrazoi jakinik bazeneukan lekua hautatzeko?\nHistoria ikasi nuenean, akaso, interesa sortu zitzaidan Palestina eta Israelen gatazkaren inguruan. Irakurtzen nuen hura egia ote zen ikusteko, hara joatea erabaki nuen.\nBa al dakizu arabieraz?\nJakin, bai; baina ondo, ez. Ikasten ari naiz, baina oso zaila da. Italian bizi den Siriako errefuxiatu bat daukat irakasle, distantziara, baina arabiera ez dut erabiltzen egunerokoan, eta ez dut menderatzen oso ondo. Ulertu hitz egin baino gehiago egiten dut.\nOrduan, nola komunikatzen zara hango biztanleekin?\nBadaezpada, beti lotzen dugu bertako pertsona bat itzultzaile lanak egiteko.\nPalestinan egin zenituen lehen urratsak freelance gisa. Nola antolatu zinen kazetari jarduteko?\nLehenengo lau hilabeteetan albiste agentzia batentzat aritu nintzen lanean. Hango dinamika ezagutu nuen. Euskal Herrira itzuli nintzen gero, bisa amaitu zitzaidalako. Hala ere, itzuli nintzenean ez nintzen hutsetik hasi: kontaktu sare bat baneukan, eta tokia ezagutzen nuen. Ez zen zaila izan saltoa ematea.\nHala ere, ez da erraza izango erreferentzialtasuna lortu arteko lana, ezta?\nNorberak bidali behar izaten ditu proposamenak, eta oso frustragarria izaten da askotan, proposamenak bidali eta inork ez duelako erantzuten. Baina zauden toki horretan gertaeraren bat jazo ostean, dinamikan sartu eta kolaborazioak finkatzen hasten dira.\nEgiptora joan zinen Palestinatik. Sare berri bat sortu behar izan zenuen han?\nUdaberri Arabiarren osteko testuinguruan iritsi nintzen Egiptora. Ikasketak amaitu eta freelance moduan lanean hasi berri ziren kazetari askorekin topo egin nuen garai hartan. Udaberri Arabiarra aukera bat izan zen kazetari gazte askorentzat nazioarteko kazetaritza probatzeko. Oso lagun talde polita elkartu ginen. Asko laguntzen genion elkarri.\nPalestinan ez al zegoen halako elkartasunik?\nOso bestelakoa zen egoera. Adin batetik aurrerako kazetariak ari ziren lanean Jerusalemen, berriemaileak; hots, finkoak.\nNazioarteko kazetarien artean, orduan, halako “lagun talde bat” sortzen da normalean?\nJende pila bat elkartzen da albisteen masifikazioa egoten denean. Beti egiten da lagun talde bat. Egoera bitxia izan genuen Gazako 2014ko gerran. Hotel onetan zeuden berriemaile guztiak. Freelance guztiak, berriz, eraikin batean elkartu ginen, GKE-ek erabiltzen duten eraikin batean. Han geunden argazkilariak, kazetariak… Munduaren mutur batekoa zen bakoitza: kolonbiarrak, japoniarrak, italiarrak, gu… Babelgo dorrea zirudien hark.\nLuzera begira, balio izaten al dute harreman horiek? Beste gatazkaren bat lantzeko, adibidez.\nEgipton ezagutu nituen niretzat oso garrantzitsuak izan diren egungo bi pisukide; Albacetekoa da bat, eta Ubedakoa bestea. Espainiarrak biak. Ez dira kazetariak, baina babes emozional izugarria eman didate. Gorabehera handiak izaten ditugu freelance gisa lanean aritzen garenok. Haiekin bizitzeak sekulako babes emozionala eman dit.\nNazioarteko hainbat gertaeratan jardun duzu. Nola moldatzen zarete gertaera baten informazioa lortzeko?\nDenbora guztian kalean egonez eta jendearekin hitz eginez. Hala ere, informazio asko bildu behar izaten da hara joan aurretik. Gerra batera heldu eta egoera zein den ez badakizu… Baina garrantzitsua da jendearekin egotea. Azkenean, hangoek egoera nola bizi duten ulertarazteko pasabidea gara gu.\nInformazio iturri ofizialen mendekotasunik izaten al duzue?\nGuk ez dugu mendekotasunik. Egoera nola bizi duten azaltzeko eskatzen digute, ez batak edo besteak zer esan duten azaltzeko.\nGatazkaren alde batekoen edo bestekoen mugarik edo presiorik nabaritzen duzue informatu ahal izateko?\nUste dut nazioarteko kazetaritzan ez dagoela horrenbesteko presiorik. Errusian, AEBetako kasu jakinen batean edo Israelen sentituko da, akaso, autozentsurarako presio hori, baina nik inoiz ez dut sentitu inor atzetik dabilenik.\nHamaika herrialdetan izan zara; besteak beste, Jordanian, Tunisian, Palestinan eta Egipton. Lan egitean, igartzen al da alderik herrialde batetik bestera?\nBurokrazia da Ekialde Hurbileko herrialdeen artean dagoen arazorik handiena, haien artean egon diren eta dauden arazo diplomatikoak kontuan hartuta, noski. Pasaportetik hasita. Palestinan lanean aritzeko, Israeldik sartu behar izaten da derrigor, baina, orduan, Israelgo zigilua agertuko da pasaportean. Zer ondorio dauzka horrek? Libanon ezin zarela sartu Israelgo zigiluarekin, eta pasaportea aldatu beharra dagoela. Izatez, posible litzateke Betleemdik (Zisjordania) Damaskora (Siria) bazkaltzera joatea eta itzultzea, baina praktikan ezinezkoa da, traba pila bat daudelako. Bestalde, kontrolatu egiten gaituzte burokraziari esker.\nNola kontrolatzen zaituztete burokraziarekin?\nEkialde Hurbilean elkarrizketa bat lortzeko ez da nahikoa eskaera orri bat betetzea, mezu elektroniko bat bidaltzea eta erantzuna jasotzea. Batzuetan, egun osoa pasatu behar izaten da komunikazio arduradunarekin te bat hartuz. Tripolin (Libia) pasatu zitzaigun hori. Egun osoa pasatu genuen baimenak ematen dituenarekin, behingoagatik baimena ematea bururatu zitzaion arte. Egun osoa galtzen da horrelakoetan. Gainera, egun horretan, akaso, ez dizu emango baimenik, eta hurrengo egunean itzuli beharko duzu berriz ere. Alde horretatik, jakin egin behar izaten da haiekin jokatzen, une oro pazientzia izaten eta bertako kontaktu onak gordetzen.\nLuze eta zabal landu duzu errefuxiatuen gaia, eta oraindik ere lantzen ari zara. Nolatan heldu zenion gai horri?\n2012an sortu zitzaidan jakin-mina lehen aldiz. Siriako errefuxiatuak hartzeko Jordanian Zaatariko errefuxiatu kanpalekua zabaldu zutelako joan ginen hara. Han hasi nintzen lantzen Siriako gerraren osteko giza krisia. Egipton errefuxiatuen uholde ikaragarria izan zen gero.\nEgipton bertan harrapatu zintuen uholdeak?\nBai. Anaia Musulmanek free visa politika jarri zuten abian. Siriako errefuxiatu pila bat joan zen Egiptora. Negozio asko zabaldu zituzten han: tabernak, jatetxeak… Horrela hasi ginen erreportajeak egiten eta haiekin harremanetan jartzen. 2013ko estatu kolpearen ondoren, errepresioa jasaten hasi ziren, eta errefuxiatu asko hasi ziren Italiara alde egiten. Orduan ezin nuen imajinatu ere egin gero halako uholde handia bihurtuko zenik; ez nintzen ulertzeko gai.\nUholde hori 2015ean iritsi zen Greziara.\nBai. Grezian geunden orduan, eta masiboa izan zen iritsiera. Han hasi ginen haiekin Balkanetako ibilbide guztia egiten.\nGreziatik Mazedoniara pasatu nahi zuen errefuxiatu andanarekin egin zenuten bidea. Nola izan zenuten ekintza horren berri?\nHaiekin hilabete pasatu genuen Idomeniko [Grezia] kanpalekuan. Mugak itxi zituen Mazedoniak. Kanpaleku bat sortu zen bat-batean. 13.000 pertsona inguru batu ziren han. Mazedoniara eman beharreko saltoa izan zen hilabete horretako azken kapitulua. Etsipenak jota erabaki zuten martxa hastea, Mazedoniak ez zituelako mugak irekiko.\nNola bizi izan zenuten Mazedoniarako bide hori?\nHasieran, inork ez zekien nora gindoazen; guk ere ez. Hamabi kilometroko martxa zen. Jarraitzea erabaki genuen, nora zihoazen ikusteko. Bidea luzatu egin zitzaien ibaira iritsi arte.\nIbaia gurutzatzea erabaki zuten; berdin haur, heldu eta ezinduek. Nolatan?\nGPSak esaten zien errekaren beste aldean Mazedonia zegoela. Oso gogorra izan zen familia osoak, lau hilabeteko haurrak eta gurpil aulkian zihoazenak ibaia gurutzatzen ikustea. Baina horrenbesterainokoa zen momentu horretako etsipena eta beste aldera pasatzeko ilusioa, kosta ahala kosta pasatu ziren.\nArmada, ordea, zain zeneukaten Mazedonian…\nBanatu egin gintuzten errefuxiatuak eta gu. 72 pertsona ginen gu; kazetariak eta kooperanteak. Komisariara eraman gintuzten isuna ordaindu arte. Launaka eramaten gintuzten kutxa automatikora, dirua ateratzeko. Baina errefuxiatuak ibaia gurutzatzera eraman zituzten berriz. Kamerek ez zuten grabatu hori, komisarian geundelako.\nPoliziak atxilotu egin zintuen. Horrelako egoeretan ez al da zalantzan jartzen norbere segurtasuna?\nBeti hartu behar izaten dira neurriak. Baina ezin zara bizi beldurrez. Hala ere, gu ez gara suizidak. Beti adi egoten laguntzen du beldur horrek. Egipton, adibidez, manifestazioetara beti joaten nintzen norbaitekin.\nEgun, freelance gisa jarraitzen duzu lanean. Lantzen duzuen errealitatetik kanpo, nolakoa da freelance baten bizitza? Nola bilatzen dituzue gaiak?\nIkerketa asko egiten dugu, eta asko irakurtzen dugu. Ondoren, proposamena egiten diegu komunikabideei. Ez da ikusten inora joan aurreko preprodukzio lana, baina garrantzitsuena horixe dela esango nuke. Ezagutzen ez duzun herrialde batera joanez gero, batez ere.


Egilea: Uma Bracaglia Data: azaroak 06, 2020\nIdazlea: Pilar Lozano Carbayo\nIzenburua: Ez da hain erreza haurra izatea!\nArgitaletxea: Edebé; Tukan bilduma.\nBazen behin Fernando Lagos izeneko mutiko bat.\nFernandok belarri handiak ditu, baina ez du uste horrek arazoak ekarriko dizkionik, bera bere belarri handiekin pozik bizi da.\nMundu guztiari ez zaizkio Fernandoren belarri handiak normalak iruditzen eta ikastolan barre egiten diote.\nFernando oso minduta sentitzen da bere gelakideek barre egiten diotenean. Gelan bada beste mutil bat, ordea, bere egoera beretsuan dagoena eta lagunak egiten dira. Baina hala ere Fernando umilatua sentitzen da. Bere aitak ere belarri handiak ditu baina inork ez dio barrerik egiten, pentsatzen du. Normala izatea gustatuko litzaioke, besteen moduko belarriak izatea.\nLortuko du Fernandok besteen burlak eta barreak isilaraztea?\nLiburu hau asko gustatu zait, hausnartzeko balio izan dit; pertsona batzuk besteak zirikatzeko zergatik duten horrenbesteko beharra pentsatzeko.\nInor ez da perfektua eta ez da zertan izan behar ere! Denok molde berean eginda egongo bagina, pertsona bakoitzak dugun xarma eta berezitasuna galduko litzateke eta mundua aspergarria litzateke.\nLiburua tristea iruditu zait eta Fernandori egiten diotena bizitza errealean ere gertatzen dela jakitea gogorra egin zait.\nUma Bracaglia 2020/11/01


Momos tibertanoak saltsa vietnamdarrarekin | Consumer\nJarri bol batean osagai guztiak, eta utzi denbora pasatzen. Lurrunetan prestatzeko kazola bat erabiliko dugu (prestatzen ditugun bitartean, berotu ura).\nMomoak egiteko, hartu olanak banan-banan esku-ahurraren gainean, jarri koilarakada bat nahasketa eta itxi gorantz. Horrela, masa edo opil guztiak amaitu arte.\nKazolaren erretiluetan jarri eta ordu erdiz egosi lurrunetan.\nOsagai guztiak ontzi altuan jarri. Birrindu irabiagailuarekin, nahasketa sendoa utzita (tomate gehiago erantsi, oso likido eta ur hotz geratzen bada, lodia bada).\nZerbitzatu bero saltsan.


2020ko EAEko apirilaren 5eko hauteskundeak iritsi arteko egutegia | EAEko Hauteskundeak | EITB\nKanpaina martxoaren 20an hasiko da, eta alderdiek hilabete horretarako 2ra arte dute hautagaitzak aurkezteko epea. Gaurtik martxoaren 26ra bitartean, posta bidezko botoa eskatu ahal izango da.\nHauteskundeetako boto-paperak. Argazkia: Efe\nAlderdiek otsailaren 26 eta martxoaren 2a artean aurkeztu beharko dituzte hautagaitzak apirilaren 5ean izango diren EAEko hauteskundeetan parte hartu nahi badute, eta kanpaina hilabete horren 20an hasiko da.\nEusko Legebiltzarra desegiteko dekretua gaur argitaratu da Aldizkari Ofizialean, eta berarekin hauteskunde-egutegia hasi egin da.\n1,8 milioi pertsonak izango dute botoa emateko eskubidea. Atzerrian bizi diren 75.000 pertsona daude botoa emateko eskubidearekin, duela 4 urte baino 6.000 gehiago. Eusko Legebiltzarrerako 75 ordezkariak aukeratuko dira.\nOtsailaren 12tik 19ra, alderdi politikoek beren ordezkariak izendatu ahal izango dituzte Hauteskunde Batzordearen aurrean.\nGaurtik martxoaren 26ra bitartean, posta bidezko botoa eskatu ahal izango da. Atzerrian modu iraunkorrean bizi diren pertsonek otsailaren 11tik martxoaren 7ra bitartean eskatu ahal izango dute.\nAipatu dekretua argitaratu eta 15-20 eguneko epean aurkeztu behar dituzte hautagaitzak dagozkien hauteskunde-batzordeetan. Hori horrela, otsailaren 26tik martxoaren 2ra izango da epea.\nHautagaitzak aurkeztu ostean, zerrendak Aldizkari Ofizialean argitaratuko dituzte, inpugnazioak aurkeztu ahal izateko eta akatsak zuzentzeko. Azkenean, martxoaren 9an izango da hautagaien baieztapen ofiziala.\nGaurtik aurrera debekatuta dago hauteskunde-propaganda egitea. Udalek izendatu beharko dituzte, orain, alderdiek zein leku eta espaziotan egin ahal izango dituzten ekitaldiak hauteskunde kanpainan zehar.\nBozketa-mahaiak osatuko dituzten pertsonak izendatzeko zozketa martxoaren 7tik 11ra egingo da.\nHauteskunde-kanpaina martxoaren 20an hasiko da, ostiralean, baina alderdi politikoek ekitaldiak aurreratuko dituzte bezpera iluntzera, martxoaren 19ra, EAEn jai izango den egun horretara. Apirilaren 4a, larunbata, gogoeta eguna izango da, eta hurrengo egunean izango dira diktadura amaitu zenetik Eusko Legebiltzarrerako egingo diren hamabigarren hauteskundeak.\nHauteskunde aurrerapenak hautagaia izendatu gabe harrapatu ditu Elkarrekin Podemos (hauteskunde primarioak egiten ari da). PPk, berriz, Alfonso Alonso hautagaia onartu du azkenean. EAJren lehendakarigaia Iñigo Urkullu izango da berriro, eta bere aurkariak Idoia Mendia hautagai sozialista eta Maddalen Iriarte EH Bildukoa izango dira.\nHautetsien izendapena apirilaren 30a baino lehen egingo da. Emaitzen behin betiko argitalpena egingo da maiatzaren 8a baino lehen. Maiatzaren hasieran eratuko da Eusko Legebiltzarra. Horrekin emango zaio hasiera hamabigarren euskal legealdiari.


Kutxabank - OK kontuak | Nomina edo pentsioa helbideratuta duten bezeroak | Kutxabank\n• Txeke bidezko diru-sarrerak eurotan eta Estatuko finantza-erakunde batean helbideraturik, kosturik gabe.\n• VISA Dual Profesional txartela doan.\n• Txartelaren/stickerraren jaulkipen- eta mantentze-komisiorik gabe (titular bakoitzeko Visa txartel bana).\n• TPVren mantentze-komisiorik gabe.\nAutonomoen / Elkargo profesionalen / Langileen gizarte-aseguruen ordainagiriak helbideratuta izatea.\n• Hileko batez besteko saldoa edo TPVrekin egindako hileko fakturazioa 2.000 euro edo hortik gorakoa izatea.\nOnline Bankako zerbitzuak kontratatuta izatea eta titularretako bakoitzaren telefono mugikorraren zenbakia emana.\n• Kontuko titularrenak diren eta kontuari lotutako txartel guztien artean 100 euroko gutxieneko fakturazio garbia izatea likidazio aldiaren hilabetean, edo 1.200 euro urtean, betiere Visa Classic Empresa / Dual Profesional motako txartelak kontuan helbideratuta badira.\n(*) Baldintza horietako edozein betetzen ez bada, 15 euroko komisioa kobratuko da automatikoki likidazio-aldi bakoitzean (hilean behin), sortzapenaren hurrengo hilean. Esate baterako, 3.000 euroko batez besteko saldoarekin, bosgarren hilabetez jarraian ez badira baldintzak betetzen (15 euro hilean), UTBa -% 2,49koa izango da.


Ekintzez betetako egunak izan ditu uztaileko lehenengo asteburukoak Azulgo Euskal Etxeak. Ekitaldi batzuk Euskal Etxeak berak antolatutakoak izan dira, beste batzuk, ostera, udala antolatzaile. Azken hauen artean, Kolektibitateen Pasalekuan egindako "banderen aldaketaren" zeremonian hartu zuten parte Gure Txokoako lagunek. Uztailaren 7an izan zen, herriko agintari eta ...\nIñigo Urkullu lehendakariak bidaia ofiziala hasiko du New Yorkera datorren astelehenean, uztailaren 15ean, Nazio Batuen High Level Political Forum (HLPF, Maila Garaiko Forum Politikoa) 2019 delakoan parte hartzeko. Bertan, Euskadin garapen jasangarriaren arloan egiten ari diren aurrerapenak aurkeztea aurreikusten du. Bisitaren baitan, New Yorkekeko alkateorde Phil Thompson-ekin ere bilduko da ...\nAurtengo bigarren zenbakia sareratu du La Platako Euzko Etxeko 'Eguzkia' aldizkariak: emaiozu begiratua!\nSan Fermini buruzko editorial batekin sareratu da La Platako Euzko Etxeko 'Eguzkia' hiruhilabetekaria. Azalean ekaina dion aurtengo bigarren zenbaki hau, denboraldi berriko seigarrena da, euskal etxeak iaz bere izen historiko hau berreskuratu ostean. Gogoratzen du editorialak, La Platan, Sanferminak, uztailaren 14an ospatuko dituela Euzko Etxeak, meza batekin Guadalupe Elizan, ondoren txupinazoa EEko ...\nZorioneko dabiltza Rio Coloradon. Patagoniako Rio Negro probintziako herri honetako 'Ibaiko Euskaldunak' Euskal Etxeak bertako Anaitasuna Plaza berrinauguratu du, eta 'Silvia Prat' izena gehitu dio. “Silvia Prat plaza honen bultzatzaile nagusia izan zen eta izendatze honekin bere lana omendu nahi izan dugu”, adierazi dute. Zeremonian, haritz bat landatu eta kartel berria ...\nKontzertua emango du Andrea Bidart Oteiza kantari euskal kaliforniarrak datorren igandean Bidarrain. Emanaldia goaitatzen ari da Hego Kalifornian sortua baina familiaz Nafarroako bi aldeetako arbasoak dituen Andrea Miren, eta emanaldi hau ez du nonbait bat gehiago izango. "Neretako kontzertu berezia izanen da, zertaz nere birraitatxi eta birramatxi, amaren aldetik, ...\nIñaki Unamunoren omenezko busto bat desestali du joan den asteburuan Macachingo Udalak, Independentzia plazan dagoen 'Iñaki Unamuno' pasealekuan. Goiz hotz baina eguzkitsu batean, herritar asko bertaratu ziren Aurresku batekin hasi zen zeremoniara. Jorge Cabak alkateak omenduaren figura goraipatuz esan zuenez, “Iñakik gure herri ederraren kultura eraikitzen lagundu du. Berari ...\nLa Pampa probintziako Macachin-en jokatu da azken asteburu honetan Argentinako Mus Txapelketa Nazionalaren 41. edizioa. Maila handiko partida gogorren ostean, Buenos Airesko Laurak Bat Euskal Etxeko Ignacio Rabuffetti eta Martin Lasarte izan dira irabazle. Beraz, bikote hiriburutarra joango da urrian Euskal Herrira, Baionan egingo den 2019ko Mundu Txapelketan Argentinaren izenean lehiatzera. ...\nJazoera buletin euskal venezuelarraren ale berezia, euskal erbesteratuak Venezuelara iristearen 80. urteurrenean\nPedro Javier Arriaga Agirre koordinatzaile duen hilabetekariak zenbaki berezia plazaratu du, aste honetan 80 urte bete direla-eta 1939ko uztailaren 9an lehenengo euskal errefuxiatu eta familien iristeratik Venezuelara, Cuba itsasontzian, izukeria frankistatik ihesean. 39 orrialdetan zehar, aldizkariak egitate horren historia egiten du eta batzuen ditu, esaterako, errefuxiatuen ekarle izan ziren Cuba, Flandre, ...


Datozen urteetan ez da kanpoko igerilekurik egongo Bergaran - Bergara - Goiena.eus\nDatozen urteetan ez da kanpoko igerilekurik egongo Bergaran\nOihana Elortza 2006-06-07 18:17\nUrtarriletik aurrera balnearioa ere egongo da igerilekuan eta udan baita berdegunea ere. Barruko igerilekuak altzairuzkoak dira, baldosarik gabeak eta handiak hamar kale ditu.\nDatozen urteetan, behintzat, ez da kanpoko igerilekurik egongo Bergaran. "Kanpoko igerilekuen proiektua eginda dago baina ez dakigu noiz jarriko ditugun. Diru asko behar da horretarako eta orain, behintzat, nahikoa dugu beste guztia gauzatzen: barruko bi igerilekuak,gimnasioak, ludoteka eta taberna irailean inauguratuko ditugu, balnearioa datorren urtean eta futbol zelaien egokitzapena hurrengo fasean", azaldu du Balentin Egidazu kirol zinegotziak. "Momentuz ez da igerilekurik egongo kanpoan, baina bai eguzkia hartzeko berdegunea, dutxak eta barruko igerilekura sartzeko bi pasabide eroso ere", jarraitu du Egidazuk.\nSauna eta jacuzzia\nKanpoko igerilekuak ez, baina balnearioa izango dute Bergarako Agorrosin igerilekuek urtarriletik aurrera. Igerileku handiaren ondoan egongo da eta gimnasioak eta igerilekuak erabiltzeko atera behar den txartel berdinarekin erabili ahal izango dute. Unai Asurmendi kirol teknikariak azaldu bezala, "balnearioak bi zati nagusi izango ditu. Alde batean urik behar ez duten zerbitzuak egongo dira: sauna beroa, sauna hotza edo frigidariuma eta ur lehorra. Beste aldean, berriz, ura erabiltzen duten zerbitzuak egongo dira: lau dutxa mota, barizendako onak diren ur txorroak botatzen dituen pasabidea, bi jacuzzi eta hidromasajeak". Igerilekuen erabiltzaile guztiendako egongo da zabalik balnearioa eta instalazioek duten ordutegi bera izango du.\nUne honetan mankomunitateko txartelarekin sartu daiteke Bergarako igerilekura eta kirol zinegotziak esan bezala berdin gertatuko da irailaren 16tik abendura bitartean ere, igerilekuak eta gimnasioak zabaltzen dituztenetik aurrera, alegia. Datorren urteko tarifak, ordea, guztiz zehazteke daude oraindik "baina pixka bat igoko dute, seguruenez", aurreratu du Balentin Egidazuk.\nUdalak kudeatuko ditu\nIgerilekuen kudeaketaz, berriz, udala arduratuko da hemendik aurrera ere. Berak kudeatuko ditu begiraleak ez beste langile guztiak; begiraleak azpi kontratatutako enpresa bateko langileak izango dira, orain arte bezala. Instalazioetan, guztira 15-20 bat langile egongo direla kalkulatu dute adituek.


Ecuaciones de primer grado - hiru Presentacion - Urrutiko Lanbide Heziketako Institutua\nLehen mailako ekuazioakEcuaciones de primer grado\nLehen mailako ekuazioak/\nMatematikan ekuazioen planteamenduak arazoak eta pentsamenduak sinbolikoki adieraztearen beharrari erantzuten dio. Bere proposizio matematikoak azaltzeko notazio sinbolikoa eta ez bakarrik logikoa proposatu zuen lehena Alexandriako Diofanto izan zen K.a.III. mendean. Horregatik lehen ekuazio algebraikoei diofantikoak deitu zitzaien.\nBerdintzak, identitateak eta ekuazioak\nAdierazpen algebraikoa zera da: kalkuluaren eragiketen zeinuen bitartez elkartutako zenbakien eta letren nahasketa. Bi adierazpen algebraiko berdintzean, berdintza bat lortzen da.\nAdierazpen algebraikoen berdintzari ekuazioa deitzen zaio, bakar-bakarrik aldagai edo aldagaien (ekuazioaren emaitzak) zenbait baliorentzat betetzen denean; eta identitatea, dauzkan aldagai edo aldagaien (ezezagunak) balio guztientzat betetzen bada. Bi ekuazio baliokideak dira ebazpen ber-berak badituzte.\nBidaiari! Hilobi honetan datza Diofantoren gorpua. Testu hau irakurri ondoren haren bizitzari buruzko datuak jakin ahal izango dituzu. Haurtzaroak bere bizitzaren seirena hartu zuen, gero hamabirena igaro zen haren masaila biloz bete zen arte.Haren bizitzaren zazpirena igaro zen ezkondu arte. Bost urte geroago lehen semea jaio zen, hura aitaren adin osoaren erdia zuenean hil zen.Lau urte goibel-goibelak eman ondoren, semearen heriotzagatik zeharo hunkituta, hil egin zen Diofanto. Honetatik guztiagatik, esadazu zenbat urte bizi izan zen Diofanto.\nK.o. V. edo VI. mendeko epigrama, Diofantoren ikasle batek proposaturikoa ekuazio moduan, jakintsu greko honen bizitzari buruzko datuak azaltzeko.\nEkuazio algebraikoak irizpide desberdinen arabera sailkatzen dira:\nEzezagun kopuruaren arabera: ezezagun bat, bi, hiru,..., edo n ezezagun dituzten ekuazioak.\nGradu goreneko terminoaren arabera: lehen mailakoak (linealak), bigarren mailakoak (koadratikoak), hirugarren mailakoak (kubikoak), ... n mailakoak.\nAldagaiak aurkezteko moduaren arabera: osoak, izendatzailean ezezagunik ez dagoenean; zatikizkoak, izendatzaileren batean ezezagunak dituztenak; arrazionalak, ezezagunak erro karratuetan, erro kubikoetan eta abarretan azaltzen ez badira; eta azkenik irrazionalak, ezezagunak aipatutako erro horietakoren baten barnean azaltzen badira.\nEkuazio algebraikoen ebazpenerako beharrezkoa da kontuan izatea berdintzen oinarrizko ezaugarriak:\nEkuazio baten bi atalei zenbaki bera batzen edo kentzen zaienean, ekuazio baliokidea lortzen da.\nEkuazioaren bi atalak zenbaki berarekin biderkatzen edo zatitzen badira, ebazpena ekuazio baliokidea da. Zatitzen denean zero ez den beste zenbaki batekin izan behar da.\nEzaugarri hauek zatiak tokiz aldatzeko erabiltzen dira eta osagarriak diren bi tekniken bitartez egiten da:\nEkuazioaren bi ataletan batzea atal batetik bestera aldatu nahi den zatiaren kontrako balioa (ikurra aldatuz).\nTokiz aldatu nahi den zatiaren alderantzizkoarekin biderkatzea bi atalak.\nLehen mailako ekuazioak ezezagun batekin\nEragiketa algebraikoen emaitza ekuazio baliokideen kontzeptuan oinarritzen da. Ideia honek aplikazio berezia du ekuazio linealetan edo lehen mailakoetan ezezagun bakarra dagoenean (normalean x-ez adierazia), beti zatien zenbakitzailean eta 1 gradura jasoa. Ezezagun bateko lehen mailako ekuazioaren adibide honako hau da: 3x + 5 = 4 × (1 - x) + 2x.\nEzezagun bateko lehen mailako ekuazioak ebazteko, jarraian dagoen adibidean azaltzen den prozedura orokorra erabiltzen da:\nDemagun ekuazio hau:\nEbazteko ondorengo pausu hauek jarraitu behar dira:\n1. Izendatzaileak kendu egiten dira, bi atalak biderkatuz azaltzen diren izendatzaile guztien multiplo komunetan txikienarekin (adibidean 12 da). Orduan, honako hau lortzen da: 9x + 48 = 48 (1 - x) + 16x\n2. Parentesiak kendu egiten dira, eta hau geratzen da: 9x + 48 = 48 - 48x + 16x\n3. Zatiak tokiz aldatu egiten dira, ezezaguna dutenak alde batean elkartuz, eta ez dutenak beste aldean: 9x + 48x - 16x = 48 - 48\n4. Bi atalak sinplifikatu egiten dira, behar diren eragiketak eginez: 41x = 0\n5. Ezezaguna bakandu egiten da: x = 0\n6. Eragiketa ondo dagoen ala ez frogatu egiten da hasierako ekuazioan ezezaguna ordezkatuz.\nBerdintza eta ekuazio kontzeptuekin batera defini daitezke desberdintza eta inekuazioa. Desberdintza bat ondorengo honengatik gertatzen da: txikiago (<), handiago (>), txikiago edo berdin (£) edo handiago edo berdin (³) ikurren bidez bereizita dauden bi adierazpen algebraiko alderatzeagatik. Desberdintza honen emaitza inekuazio bat da.\nInekuazio bat ebaztea egiaztatzen duten balioa edo balioen multzoa (erroak) aurkitzea da. Honela, emaitza bera duten inekuazio desberdinei baliokideak deitzen zaie. Inekuazioaren adibide bat honako hau izan daiteke: 3x + 5 ³ 4 × (1 - x) + 2x.\nInekuazioak ebazteko desberdintzen ezaugarri hauek hartzen dira kontuan:\nInekuazio baten bi atalei zenbaki bera batzen edo kentzen zaionean, inekuazio baliokidea lortzen da.\nInekuazioren bi atalak zenbaki edo kantitate positiboarekin biderkatzen edo zatitzen badira, ebazpena inekuazio baliokidea da; zenbaki edo kantitate hori negatiboak badira, lortzen den inekuazioa ere baliokidea da, baina desberdintzaren ikurra alderantzikatu egin behar da.\nEzaugarri hauek erabiltzen dira, ekuazioetan bezalaxe, atalak tokiz aldatzeko eta erroak edo ebazpenak lortzeko.


AEB gizakietan probatutako hegazti-gripearen birusaren aurkako txerto batean emaitza itxaropentsuak iragarri ditu | Consumer\nAEB gizakietan probatutako hegazti-gripearen birusaren aurkako txerto batean emaitza itxaropentsuak iragarri ditu\nPrestakinak immunitate-erantzuna eragin zien saiakuntzan parte hartu zuten boluntarioei\nAEBetako Osasun Institutu Nazionalek zuzendutako saioa. emaitza itxaropentsuak eman ditu gizakiengan probatutako hegazti-gripearen aurkako txerto batean, ikerketan parte hartu zuten boluntarioek erantzun immunitarioa izan dutela frogatu baita. Ikerketa honen garrantzia da erakusten duela txertoa presta daitekeela H5N1 birusa hil eta gizakien artean transmititzea lortzen bada.\nAzterlanean erabilitako birusa, Anthony Sk zuzendutako taldeak gaur deskribatzen duen bezala. “The New England Journal”-eko Fauci H5N1 desaktibatua izan zen, 2004an Asiako hego-ekialdean bakartua, eta 2003tik ehun pertsona baino gehiago hil dira.\nSaiakuntzak bi fase izan zituen. Lehenengoan, 18 eta 64 urte bitarteko 118 boluntariok parte hartu zuten, eta bost talde osatu ziren. Horietako bakoitzak txertoaren dosi desberdinak jaso zituen, 7,5 mikrogramotik 15, 45 eta 90era, eta bosgarren talde batek plazeboa hartu zuen. Hilabete geroago, errefortzuko beste txerto bat inokulatu zitzaien. Txertaketa bakoitzaren aurretik eta ondoren odol-laginak jaso ondoren, ikertzaileek ez zuten segurtasun-arazorik aurkitu.\nBigarren fasean 333 boluntario hautatu ziren. Hemen lortu ziren bi emaitza oso desberdin: dosi handiak (90 mikrogramo) erantzun immunitarioak lortu zituzten pazienteen %54an; dosi txikiak (15 mikrogramo), ordea, ebaluatutako boluntarioen %22k bakarrik aurkitu zuten erantzuna. Txertoaren dosi handiak ondo onartu ziren. Bigarren mailako ondorioak, hala nola sukarra, ondoeza, muskuluetako mina eta goragalea, talde guztietan agertu ziren, dosia edozein izanda ere.\nSaiakuntzaren bidez, klinikariak txertorako laguntzaileak (txertoei gehitzen zaizkien substantziak, organismoaren immunitate-erantzuna luzatu edo areagotzeko) aztertzen hasi dira, dosiak eta osasunerako arriskuak murrizteko. Era berean, ikerketa paraleloak egiten ari dira txerto hori zelula-hazkuntzetan produzitzen, arrautzetan ekoitzi ordez. Helburua denbora gutxiagoan ekoizpen handiagoa lortzea da, arrisku-populazioa immunizatzeko.\nBien bitartean, Bruselan, EBko Osasun Komisarioak ez du hipotesi hau erabiltzen epe laburrean: hegaztien eraginak pandemia bat eragin dezakeela eta horrek kalte handiak eragin ditzakeela Europako herritarren artean. “Gaixotasunak ez die gizakiei eragingo Europan, hegazti basatiei baizik, eta ustiategietako hegaztiak ez kutsatzea ere espero dugu”, dio Margaritis Schinas Osasun komisarioaren kabineteko buruak.\nNolanahi ere, Europako agintariek ez dute gaixotasunaren jauzi kualitatiborik egin behar, eta, jakina, pandemia baten aurrean “globalki diseinatutako” planak dituzte. Birusa aldatu eta pertsonei eragiten badie, Schinasek, adituen txosten teknikoetan oinarrituta, txertoa hiru eta bost hilabete bitartean garatu daitekeela uste du.\n“Izurritea gizakien artean zabalduko balitz, denbora-tarte labur horri esker, pandemiak eragin mugatua izango luke eta erroko arazoari eraso ahal izango litzaioke”, esan du kabineteko buruak. “Nahiko baikorra naiz, eta uste dut, egoera horren aurrean, hartu beharreko talka-neurriek birusaren mutazio posible baten eragina gutxituko luketela”, erantsi du.\nSchinasek azpimarratu du bere sailak mekanismo guztiak aktibatuta dituela hipotesien ezkorrenaren aurrean; besteak beste, izapide burokratikoak azkartzeko asmo sendoa duela, pandemia izanez gero txerto bat merkataritzarako erabiltzeko baimena errazteko. “Europa, alde handiz, munduko eskualderik prestatuena da”, dio.\nbirus boluntarioak emaitzak gripe aviar probada en humanos-eu txerto


Arrasatetik Madrilgo 'Gran Via'-ra, zarzuelaren eskutik - Arrasate - Goiena.eus\nArrasatetik Madrilgo 'Gran Via'-ra, zarzuelaren eskutik\nArritxu Barruso 2010-11-21 15:44\nIzaskun Murgia Elkarte Lirikoko kideek XX. mende hasierako Madrilera eraman zituzten zapatu iluntzean Amaia antzokian batutakoak. Hori gutxi balitz Federico Chueca, La Gran Via zarzuelaren zuzendaria bera ere, estreinaldian izatea lortu zuten. "200 urte hilda daramatzala kontuan izanda ez da lan erraza izan. Asko erregutu egin behar izan diot, baina azkenean ere onartu du", azaldu zuen Tere Gonzalez elkarteko zuzendariak. Chuecak argi utzi zuen ez zela amodio konturik egongo, kritika soziala baizik; garai hartako agintarien eta gizartearen kritika satirikoa.\nMadrilen barrena paseatzen\nHiriburuko txoko desberdinak ezagutzeko aukera izan zen, eta txoko horien bitartez bertan bizi ziren pertsonaiak: burgesia, zerbitzariak, lapurrak, polizia...\nLa Gran Via zarzuelaren estreinaldia izan zen zapatukoa eta Amaia antzokia toperaino bete zen. Txalo zaparradek behin eta berriz eten zuten emanaldia. Zarzuelak beste behin ere sekulako arrakasta lortu du. Datorren egubakoitzean eta zapatuan ere emanaldi bana egingo dute.\nSolidaritateak ere badu tokia aurtengo zarzuelan. Harreman GKEaren Indiako eta Mozambikeko proiektuetarako dirua biltzeko emanaldi bakoitzean margolan bat zozketatuko dute. Mertxe Arana eta Iñigo Arregirenak zozketatu dituzte asteon, eta hurrengo emanaldietan Nerea Bilbao eta Begoña Kortabarriaren lanak zozketatuko dira.


Beroa | Abisu horia gaurko Araban eta Nafarroan | EITB Eguraldia\nAbisu horia gaurko Araban eta Nafarroan beroa dela eta\nAraban abisua gaurko besterik ez bada ere, Nafarroan bihar ere indarrean iraungo du abisuak.\nBeroa handia izango dute gaurko egunez Araban eta Nafarroan. Azken honetan, batez ere erdialdean, Pirinio aldean eta Erribera inguruan pairatuko dute bero; gauzak horrela, erkidego bietarako abisu horia dago deituta.\nAraban, tenperatura maximoak 35 ºC-koak izan daitezke iragaite-zonan eta 36 ºC-koak Ebro ondoko eskualdean. Arratsalde aldera litekeena da euri-jasak izatea.\nNafarroari dagokionez, gaurko tenperatura maximoak 36 eta 38 gradu bitartean ibiliko dira (37 ºC erdialdean, 36 ºC Pirinio aldean eta 38 ºC Erriberan). Ostiralerako abisu horiak jarraituko du Nafarroan, termometroek antzeko balioak izango dituztela espero baita: 36 ºC erdialdean, 34 ºC Pirinio aldean eta 37 ºC Erriberan.\nKostaldeari dagokionez, berriz, 26-27 ºC inguruan errendituko da termometroa. Hodeiei dagokienez, goizean hodei hondar batzuk besterik ez ditugu izango, baina arratsaldeak aurrera egin ahala hodeiak ugaritu egingo dira: hodei baxuak kostaldean eta bero-hodeiak barnealdean. Eguna amaitzerako litekeena da han-hemenka zaparrada trumoitsuak botatzea. Kostaldean goizean ere hodei baxuak eduki ditzakegu, batez ere mendebaldean.\nOstiralean zaparrada trumoitsuak botako ditu arratsaldean eta gauean. Egunaren lehen partean ostarteak izango ditugu, eta nahiz eta tenperatura jaitsi, balio altuenak 30-35 ºC ingurukoak izango dira hegoaldean eta 25 ºC ingurukoak kostaldean. Arratsaldeak aurrera egin ahala ezegonkortasuna handitu egingo da eta baliteke zaparradak botatzea eta trumoi-ekaitzak izatea.


EH Bildu Amasa-Villabona - Manifestazioa eta ekitaldi politikoa egingo ditu EH Bilduk Iruñean, urriaren 12an\nAmasa-Villabonatik autobusa antolatu dugu: 15:30etan Olaederra kiroldegitik. Izena emateko Iratzar tabernan edo bidali WhatsApp mezua 688 729 069 telefono zenbakira.\nAgerraldia egin dute Bakartxo Ruiz eta Mertxe Aizpuruak, urriaren 12an, 'bagoaz' lelopean egingo ditugun manifestazio eta ekitaldi politikoaren berri emateko.\nHemen agerraldian erabilitako testua:\nEspainiako Estatuak bizi duen ezegonkortasun giroan ospatuko dute aurtengo ‘Hispanitatearen Eguna’. Espainiako Estatuak bizi duen egiturazko krisiak azaroaren 10ean egingo den hauteskunde errepikapena ekarri du ondorio bezala eta, beraz, urriaren 12a hauteskunde giro nabarmenean egingo da.\nEH Bilduk ez dauka ezer ospatzeko ‘Hispanitatearen Egunean’. Aitzitik, gure herriarentzat burujabetza maila handiagoa eskatzeko eguna izan behar dela uste dugu. Esaten genizuen bezala, Espainiakoa porrot egin duen Estatua da, lurraldetasunak eraginda egiturazko krisi sakon eta gaindiezin baten murgilduta bizi dena. Krisi horren erakusle argi bat hurrengo egunetan Auzitegi Gorenak hautes-ontzi batzuk baino jarri ez zituzten preso politikoen aurka emango duen epaia izango da.\nHorrenbestez, EH Bilduk eta euskal gizartearen zati handi batek ezer gutxi dute ospatzeko urriaren 12an; ospakizun eguna baino gehiago izan behar da aldarrikapen eguna. Horregatik, manifestaziora deitzen du egun horretan EH Bilduk Iruñean. ‘Bagoaz’ lelopean egingo den manifestazioa arratsaldeko 17:00etan abiatuko da Antoniutti parketik. Anaitasunan amaituko da manifestazioa, ekitaldi politiko batekin. Era horretara, herritarrei ziurtasun eta ongizate maila handiagoa ematea ahalbidetuko duen proiektu politikoa gauzatu ahal izateko gure herriak burujabetza handiagoa behar duela sinesten duten euskal herritar guztiak gonbidatu nahi ditugu mobilizazio horretara.\nHauteskunde giro bete-betean murgilduta gaude dagoeneko, eta sektore politiko bakoitza bere posizioak zehazten hasia da; egoera horretan, argi eta garbi agerian geratzen ari da Espainiako Estatua autoritarismoaren bidetik eraman nahi dutela. Ikusi besterik ez dago zer gertatu den gobernu “aurrerakoia” osatzeko negoziazioak apurtzerakoan mahai gainean jarritako arrazoiak: Estatuko indar subiranistek eta independentistek gobernuaren osaketa eta jarduna baldintzatzea ez dute ikusi nahi inondik inora. Hori eta ez beste ezer izan da Estatuan gobernua ez osatzeko arrazoia eta azken hilabeteotan ikusi dugunaren arrazoia. Azken hilabeteetan eman duten ikuskizunak erakutsi digu Espainiako klase politikoaren azalkeria, arduragabekeria eta herritarren arazoak konpontzeko gaitasun falta.\nEz da eskuak gurutzatuta geratzeko garaia, are eta gehiago kontuan hartzen badugu gure etorkizun politikoa eta ekonomikoa erabakitzen ari direla batzuk gu baztertuta. Subiranistak gehiago eta indartsuagoak garela erakusteko unea da. Gure herriarentzat proiektu sendoa eta fidagarria daukagula erakusteko unea da, Estatua ziurgabetasunean murgilduta dagoen bitartean. Beste batzuk zatikatuta eta indarrak galtzen daudenean, subiranistak elkar hartuta eta indarrak batuz jokatzeko gai izan behar gara. Elkar hartuta indartsuagoak garelako eta gaitasun handiagoarekin defendatu ahal izango ditugulako gure postulatuak eta printzipioak.\nEuskal subiranistok urrats bat aurrera emateko unea da. Iruñean egingo dugun mobilizazioa euskal independentistok Madrilera eramango dugun horma eraikitzeko lehen aukera da. Subiranistok indartsuagoak garen heinean, okerrago ibiliko direlako autoritarismoaren eta birzentralizazioaren bidean sakondu nahi duten Estatuko botere faktikoak eta politikoak. Haien helburua, gure eskubideak eta askatasunak murriztea delako.


Arrantzaleen patroiak umore onez jantziko du Orio San Pedro festetan - GARA\nArrantzaleen patroiak umore onez jantziko du Orio San Pedro festetan\nOrioko sanpedroak gaur hasiko dira ofizialki 20.30ean txupinazoa botata. Patxi «Danbolini» egingo diote omenaldia eta, gero, lehendabiziko aldiz, danborradak herriko martxa joko du. Aurtengo jaietan herriko eragile ugariren parte hartzea nabarmena da, bai musika arloan bai kirol arloan. Jaiek asteazkenera arte iraungo dute eta adin eta gustu guztiak asetzeko adina ekitaldi daude prestatuta.\nOrioko San Pedro jaiak arrantzaleen patroiaren omenez ospatzen dira, nahiz eta gaur egun antzina zuen esanahia galdu duten.\nGaur egun, arrantza gurtzeko eguna izan beharrean, ekainaren 29a, jaietako egunik garrantzitsuena da, eta oriotar guztiek ondo pasatzeko aprobetxatzen dute. Hala ere, egitarauan ez dago besteak baino nabarmenagoa den egunik, guztietan gozatzeko aukera ugari daudelako. Gainera, aipatzekoa da herritarren parte hartzea, jai hauen izaera herrikoia nabarmentzen duena.\nJaiak, ofizialki, 20.30ean hasten badira ere, aurretik ere ondo pasatu ahal izango dute Oriora gerturatzen direnek. 17.00etan Orioko ohiturak islatzen dituen heriotzarik gabeko arrantza lehiaketa egingo da moilan. Arrantza zaletasun dutenek kanaberarekin duten trebetasuna erakusteko aukera aparta. 20.00etan Beñat Gaztelumendi eta Julio Soto bertsolariek inprobisatzeko duten gaitasuna erakutsiko dute, kalean tabernaz taberna egingo den bertso poteoan. Horren atzetik, txupinazoa botako dute udaletxeko balkoitik, esan bezala, 20.30ean. Aurten, Patxi Oliden Danbolin konpositoreari omenaldia egingo diete. Olidenek Orioko martxari musika jarri zion, eta, horregatik, jaiak hasi bezain pronto, danborradak martxa joko du eta gero kalez kale joango da, Danbolin Musika eskolako ikasleen erritmoari jarraituz.\nBihar haurrek ondo gosaldu beharko dute 11.00etatik 14.00etara puzgarriak izango baitituzte plazan, energia guztia xahutu arte salto egiteko. Bitartean, 12.00etan, txistulariak ibiliko dira kalez kale. Ordu berean meza nagusia izango da. Bertan Salatxo abesbatzako ahotsek kantatuko dute. Asteazkenean, 14.00etan erretiratuek bazkaria egingo dute, eta gero, arratsaldean, jandako guztia jaisteko herriko plazan toka, musa eta bingoa izango dituzte 19.00etan. Arratsalde erdian, berriz, 18.00etan, alebin mailako Emakumezkoen Futbol Torneoa hasiko da Mendibeltz futbol zelaian.\nSan Pedro festak, abenduan ospatzen diren San Nikolas festekin batera Orioko jai nagusiak dira. Garai batean arrantzaleek santuak hegaluzearen arrantzan babestuko zituela ospatzen zen biharko egunean, baina, egun, hegaluze garaia hasi aurreko azken egunak jai giroan pasatzen dituzte. Orio itsasoarekin harreman estua duen herria da eta hori islatzen dute bertako ohiturek. Gastronomiak ere garrantzi handia du.\nHorregatik, aurten, urtero bezala, Bisigua Orio Estilora jaialdia ospatuko da. Jaialdia uztailaren 15 eta 18 bitartean ospatuko da eta Euskal Herriko parrillerorik onenak izango ditu janaria prestatzen. Bazkariak eta afariak herriko plazan izango dira, eta jankideek parrilleroen sugarrak ikusi ahal izango dituzte arraina prestatzen duten bitartean. Gainera, Orioko gastronomiako zein beste motatako produktuak dastatzeko eta erosteko aukera izango da jarriko dituzten stand-etan.\nTxartelak 45 euroren truke eskuratu daitezke eta lau egunetan zehar banatuko diren bost otorduetako batera joateko balio du. Afariak 15, 16 eta 17an emango dira 20.30etik 22.00etara. Bazkariak, berriz, 17 eta 18an, 13.30etik 15.00etara.\nLuis Mari Uranga (Xixario jatetxea), Andoni Materola (Joxe Mari jatetxea) eta Joxe Migel Zendoia (Katxina jatetxea) Euskal Herriko parrillerorik onenek arrainez osaturiko primerako menua prestatuko dute: antxoak gatzetan, tomate entsalada hegaluzearekin, arrain pastela, bisigua parrillan, nola ez, eta «bixigoxo» postrea. Gainera, ardoa, txakolina, ura, sagardoa eta kafea ere banatuko dituzte.\nTxartelak uztailaren 2ra arte egongo dira salgai. Epe hori oriotarrentzat da, eta gero gainerako herrietakoei ere salduko zaizkie. Txartelen erreserba egiteko 943 830 904 telefonora deitu behar da asteko edozein egunetan, larunbata eta igandea barne, 10.00etatik 13.00etara eta 16.00etatik 18.00etara.\nJaietan inolako eragozpenik ez sortzeko, datozen jai egunetan herrian auto gidariek hainbat neurri kontuan hartu beharko dituztela ohartarazi du Udaltzaingoak. Herriko plazan, esaterako, ibilgailuek ezingo dute sartu gaurko 16.00etatik uztailaren 1eko 8.00etara. Bestalde, kaian zirkulazioaren norabidea aldatuko dute. Ibilgailuak kaitik barrena sartuko dira herrira eta debekatuta izango dute bide hori herritik ateratzeko erabiltzea. Horretarako, Txanka hondartzako bidea erabili beharko dute derrigorrez. Emandako oharraren bidez herritarrei arauak jarraitzeko eskatu die Udaltzaingoak.\n11.00-14.00 Umeentzat jolasak, herriko plazan, puzgarrietan salto eta tokara jolasteko aukera izango dute txikienek.\n12.00 Capoeira erakustaldia, herriko plazan.\n17.00 Heriotzik gabeko arrantza lehiaketa, kaian.\n20.00 Bertso poteoa kalean, tabernaz taberna, Beñat Gaztelumendi eta Julio Soto bertsolariekin.\n20.30 Txupinazoa udaletxeko balkoitik. Patxi Oliden «Danbolin» konpositoreari omenaldia egingo zaio. Lehen aldiz, festei hasiera emateko danborradak Orioko martxa joko du Danbolin Musika eskolako ikasleen laguntzarekin.Gero, danborrada kalez kale.\n21.00 Herri afaria, plazan\n23.00 Gozategi taldeak disko berriaren aurkezpena egingo du, eta gero, DJ Xaibor.\nOriotarren San Pedro jaiak kantu eta doinu ugarik alaituko dituzte\nBadirudi Orion arraunean trebeak izateaz gain, abesteko zaletasuna ere badutela. Ostiralean «Oh Happy day» telebistako programan parte hartutako Mallabiako Jasokunde eta Mendibil, eta Orioko Salatxo abesbatzek kontzertua eman zuten. Salatxo abesbatza 1993an sortu zen, Santa Zezilia egunean, Marina Lertxundi zuzendari zuela. Gero, Idoia Azurmendik hartu zuen batuta eta orain, 2006tik, Igor Arroyo dago abesbatzaren buruan. Osatzen duten 30 partaideek ilusio handia dute eta datozen hilabeteetarako proiektu ugari dituzte.\nHerritarrekin jarraituz, hain famatua den Gozategi taldeko kideek disko berria atera dute eta beren herrian, Orion, aurkeztu nahi dute. Aurkezpena gaur gauean izango da, 23.00etatik aurrera. Gero, DJ Xaibor arituko da musika jartzen eta plazara gerturatzen diren guztiak alaitzen.\nOrion duten musika egiteko gaitasuna erakutsiz, trikitilari gazte batek lehiaketa antolatu du. Bertan herriko trikitilariek parte hartu ahal izango dute, eta onena nor den erakutsi beharko dute. Nahiz eta norgehiagoka izango den, ziur denak pozik amaituko dutela, txikitixaren musikak sortutako umore onaz lagundurik. Txapelketa, bihar, arratsaldeko seietan izango da.\nArgi dago abesbatzetako kideen ahotsak zoragarriak direla, baina guztiek ez dute hain ondo abesteko gaitasuna. Hala ere, nahi izan duten oriotar guztiek urtero egiten den kantu jiran parte hartuko dute. Errikotxia bertso taldeak eta Egunsenti abesbatzak antolatu dute herritarrak kalez kale abesten jartzeko helburuarekin. Jiraren egunean dena akatsik gabe ateratzeko, elizako saloian bi entsegu egin zituzten joan den astean. Kantu jiran parte hartzeko baldintza bakarra ondo pasatzeko eta abesteko gogoa izatea da, horregatik, ez da beharrezkoa sekulako ahots polita izatea. Hori bai, ezinbestekoa da umore ona. Kantu jira, bihar, 20.00etan izango da eta herrian zehar ibiliko dira jendea animatzen.\nTaldeei dagokienez, Orion dagoen harrobia erakusteko Can't explain taldeak Mutrikuko Wet band taldearekin batera kontzertua emango du. Emanaldia herriko plazan izango da bihar, 23.00etan, kantu jiraren ondoren, gorputzak indarge gelditu arte. Jaien azken egunari hasiera emateko musika herrikoiagoari ekingo diote Orioko txistulariek. 9.30ean kalejiran aterako dira herrian zehar. N. B.


uztaila 2012 – 2 orrialdea – Tropela.eus bloga\nFrantziako Tourreko bigarren asteari errepasoa egiten diote podcast honetan Eneko Garate (@egarate), Iban Perez (@piban) eta Egoitz Lizasok (@elizaso). Ondorengo edukia aurkituko duzue entzungai besteak beste: – Skyren nagusitasuna Alpeetako etapa nagusietan. Nor da taldeburua, Wiggins ala Froome? – Euskal txirrindulariak: Egoi Martinez eta Gorka Izagirre etapen lehian, eta Haimar Zubeldia sailkapen nagusiari begira. – […]\nPosted byTropela Elkartea 2012/07/18 2017/11/25 Posted inDopin auziak,Errepasoa,Euskaldunak,Frantziako Tourra,PodcastakEtiketak: Egoi Martinez,Evans,Froome,Gorka Izagirre,Haimar Zubeldia,Nibali,Sky,WigginsUtzi iruzkina #67 Tropela.net podcastak: Frantziko Tourra 2012. Bigarren asteari errepasoa bidalketan\nFroomek leial izango dela adierazi du\nAsko aipatzen ari da aurtengo edizioan Wigginsen arerioa etxean duela eta hori Froome dela. Alpeetan indartsuago zegoela erakutsi zuen Kenian jaiotako txirrindulari britainiarrak, baina taldeburua Wiggins dela ziurtatzen du. Taldearen estrategia Wiggins maillot horiz Pariseraino mantentzea dela dio eta berak horretarako lan egingo duela. Era berean, ordea, ez du guztiz baztertzen Pirinioetan Wiggins ezinak jota […]\nPosted byEgoitz 2012/07/15 Posted inFrantziako Tourra,Iritzia,TxirrindulariakEtiketak: Froome,ika-mika,Sky,WigginsUtzi iruzkina Froomek leial izango dela adierazi du bidalketan\nAtzokoan 2012ko Frantziako Tourreko 12. etapa Millar britainiarrarentzat izan zen, beste lau lagunekin ihesean aritu ostean. Ihesean Peraud (AG2R), Gautier (Europcar), Kiserlovski (Astana) eta Egoi Martinez (Euskaltel) izan zituen kide. Urte honetako etaparik luzeena Saint-Jan-de-Maurienne eta Annonay Dazévieux artekoa. Etapa hasiera bizia joan zen, zailtasunik handienak bertan baitzituzten. Bazirudien boskoteari lagun gehiago gehituko zizkiola atzetik. Jazarpenean […]\nPosted byPiban 2012/07/14 2012/07/14 Posted inBide bazterretik,Errepasoa,Frantziako TourraEtiketak: Bugno,Chiapucci,Egoi Martinez,Fignon,Gautier,historia,Kiserlovski,Lino,Miguel Indurain,Millar,Peraud,Sagan,VirenqueUtzi iruzkina David Millarrentzat etapa Luxenburgon extralurtarrak hartu zuen urteurrenean bidalketan\nAtzo Voecklerrek irabazi zuen etapa eta gaur, Europcar talde berdearen beste kide batek: Rollandek irabazi du Alpeetako etapa nagusia. Lehen kilometroetan sortutako ihesaldian sartu da frantziarra eta azken bururaino eraman du. Tourreko sailkapen nagusia lehiatzen ari direnei dagokienez, elkarrekin iritsi dira Froome, Wiggins Nibali eta Van den Broeck. Evansek minutu eta erdi galdu du talde […]\nPosted byRaul Perez 2012/07/12 Posted inFrantziako TourraEtiketak: Haimar Zubeldia,Rolland,WigginsUtzi iruzkina Alpeak, berde-berde bidalketan\nFrantziako Tourreko lehen asteari errepasoa egiten dute podcast honetan Eneko Garate (@egarate), Axier Sukia (@sukigalp) eta Egoitz Lizasok (@elizaso). Gainera podcast honetan Haimar Zubeldiari atseden egunean egindako elkarrizketa duzue entzungai. Ondorengo edukia aurkituko duzue podcast honetan: – Haimar Zubeldiari egindako elkarrizketa. – Euskal txirrindulariak. – Sky taldearen nagusitasuna. Espero zen? – Zein talde dira Sky […]\nPosted byTropela Elkartea 2012/07/10 2017/11/25 Posted inErrepasoa,Euskaldunak,Frantziako Tourra,PodcastakEtiketak: BMC,Cancellara,Cavendish,elkarrizketa,faboritoak,Greipel,Haimar Zubeldia,Liquigas,pinot,podcast,Radioshack,Sagan,Sky,WigginsUtzi iruzkina #66 Tropela.net podcastak: Frantziko Tourra 2012. Lehen asteari errepasoa bidalketan\nPirinioetara joateko autobusak\nAurten ere euskal zale ugari hurbilduko da Pirinioetara euskal txirrindulariak eta Frantziako Tourreko tropel osoa animatzera. Joateko asmotan bazabiltza eta plana zehazteko baduzu, hona hemen pare bat aukera: 1) Astarloza Taldearen asteburuko plana (uztailak 14-15) 2) Lizarralde Kirolak eta ESAITen plana (uztailak 17-18-19) [behean duzue plan hauetaz informazio gehiago] Bi plan hauetaz gain, beste hainbat […]\nPosted byTropela Elkartea 2012/07/09 2012/07/10 Posted inFrantziako Tourra,ZaleakEtiketak: Astarloza Taldea,ESAIT,euskal zalegoa,PirinioakUtzi iruzkina Pirinioetara joateko autobusak bidalketan\nIkuskizuna eta notizia txarrak, egun berean\nTourrean, Giroan bezala – eta orokorrean kirolean bezala – ez dago gidoi batean idatzia zer gertatuko den. Gaur Samuel Sanchez-ek eman digu notizia txarrena, Pinot gazteak berriz askori jarri digu irrifarrea aurpegian. Afizioa egiten duten etapa horietakoa bizi izan dugu gaurko Frantziako Tourreko 8. etapan, Belfort eta Porretruy arteko 157 kilometroak. Tartean 7 portu izan […]\nPosted byPiban 2012/07/08 Posted inErrepasoa,Frantziako TourraEtiketak: Euskaltel-Euskadi,Kessiakoff,pinot,Samuel Sánchez,SkyUtzi iruzkina Ikuskizuna eta notizia txarrak, egun berean bidalketan\nMendiko lehen etapa borobila izan da Sky taldearentzat. La Planche des Belles Filles mendatean -sei kilometroko oso igoera gogorra, gaur arte nahiko ezezaguna- nagusitu da Froome eta Wigginsek maillot horia jantzi du. Soilik Evansek, Nibalik eta Taaramaek eutsi diote Skyko bikoteari. Haimar Zubeldiak etapa bikaina egin du eta seigarren sailkatu da ; RadioShack talde xelebrearen […]\nPosted byRaul Perez 2012/07/07 2012/07/08 Posted inErrepasoa,Euskaldunak,Frantziako TourraEtiketak: Evans,Froome,Haimar Zubeldia,Nibali,Sky,WigginsUtzi iruzkina Zerua oskarbi dago bidalketan\nHitz hori zerabilten Twitterren erorikoan nahastuak izan ziren txirrindulariak. Egia esan ez zen gutxiagorako izan. Asko izan ziren kaltetuak eta zenbait ospitalerako bidea hartu behar izan zutenak, tartean hiru euskaldun. Hona hemen kaltetuen zerrenda: – Amets Txurruka (EUS): lepauztaia hautsita. – Mikel Astarloza (EUS): eskuineko ukalondoa lekutik atera zitzaion. Zorionez ez du hautsirik. – Imanol […]\nPosted byEgoitz 2012/07/07 2012/07/07 Posted inErrepasoa,Euskaldunak,Frantziako Tourra,TxirrindulariakEtiketak: Amets Txurruka,Danielson,Dupont,Hesjedal,Imanol Erviti,Mikel Astarloza,Poels,VirganoUtzi iruzkina Carnage!! bidalketan\nEhun metro Ramon Saizarbitoriaren eleberri ezagun bat da. Bertan kontatzen da nola ETAkide bat poliziengatik ihesi doan Donostiako alde zaharrean, metro horietan bere bizitza guztia kontatzen du. Gaur poliziarengatik ez, baina ihesean aritu den bat Pablo Urtasun Urdiaindarra izan da. Ehun metro falta izan zaizkio besoak altxatzeko Saint-Quentin-eko helmugan. Etapa hasieran beste hiru lagunekin batera […]\nPosted byPiban 2012/07/05 Posted inErrepasoa,Frantziako TourraEtiketak: Cavendish,esprinta,Goss,Greipel,Haedo,Pablo Urtasun,SaganUtzi iruzkina Ehun metro bidalketan


Noiz sortua: Asteartea, 17 Apirila 2018 21:57\nNork idatzia: Elkarrizketa Karmelo Yanezi\nElkarrizketa hau apirilaren 5ean egin zen. Jakin berri dugu, apirilaren 17an, langileen borroka itzelari esker enpresak atzera bota behar izan duela EEEa eta planteaturiko erasoak. Garaipen benetan garrantzitsua da honakoa. Borrokak balio duela erakusten du eta langileak konfidantzaz betetzekoe ta enpresak planteatu ditzakeen eraso berrien aurrean tinko mantentzeko balio behar du. Jo ta Ke!\nProductos Tubulareseko langileak martxoaren 8tik greba mugagabean daude. Benetan borroka eredugarria eta indartsua ematen ari dira Bilboko eta ezkerraldeko kaleetan.\nEzker Iraultzailetik Karmelo Yanezi elkarrizketa egiteko aukera izan dugu, PTko langilea. Eskerrik beroena eman nahi diogu Karmelori eta gure babes eta elkartasun osoa eman PTko langileei. Zuen borroka gurea eta langile guztiona da.\nNola hasi zen gatazka PTn?\nGatazka orain dela bi urte hasi zen. Enpresak ERTE bat sartu zigun, galerak argudiatuz. Amaitu zenean eta eskariak sartzen hasi zirenean lan egiten jarraitu dugu, ez eskari gehiegirekin, baina bai tubo fabrikazio kopurua, POA, betetzeko adina.\nEnpresak errua energiaren eta txatarraren prezio garestiari botatzen dio, edo gehiegi kobratzen dugula esateko ausardia du. Entzun beharrekoak. Gutxi balitz, azkena, errua Trumpen arantzelei botatzea izan da, guk AEBra %12a bakarrik esportatzen dugunean. Gezurra. Hasieratik enpresak ez dizkigu kontuak erakutsi, gauzak gorde ditu… gaurko egunera arte.\nNondik datoz planteatzen dituzten galerak? Zer gertatu da irabaziekin?\nEgoerahau atzeragotik begiratu behar da. PT da egun Babckok izan zenetik geratzen den bakarra, 5000 langile izatera iritsi zen enpresa. Hori likidatzen joan ziren. PSOE guztiz errudun. Gure lantegia aldaketa azkarrekin funtzionatzen hasi zen, instalazioak egokituz, ikerketa askorekin eta batez ere langileen lanarekin. 15 urtetan behintzat irabaziak izan ditugu.\n2008an 170 milioi euroko mailegua eskatu zioten bankuari, Condesa enpresa erosteko. Azkenean, ez zen erosi. Baina dena oso ondo zebilenez beraientzat, zati bat inbertitu zuten eta beste guztia akziodunen artean banatu dibidenduetan. Zor hori handituz joan da eta orain itota gaude. Bi urte daramatzagu galerekin, eta ondorioak guk ordaintzea nahi dute.\nArreko zuzendaritza oso erruduna da. Abasolo jaunak, 2015eko Korta saria eman ziotena (Euskadiko enpresaburu hoberena), taldea 200 milioiko zorrarekin utzi du eta hemen inork ez du ardurarik. Orain dugun presidenteak, Guillermo Ulacia jaunak, antzeko egoeretan egon diren enpresak eraman ditu iraganean eta dena murrizketen bidez. McKinsey aholkularitza enpresa kontratatu dute, dirutza kostatzen dena eta hori ari da kaleratu beharreko aginduak ematen. Ez dira tailerrera joan, ez dute langileekin hitz egin, ekoizpena nola hobetzeko etab. Nagusiekin hitz egiten bakarrik egon dira, kaleratzeak eta erasoak prestatzeko.\nZein dira greba mugagabera eraman zaituzten arrazoiak?\nAplikatuko zituztela adierazi zituzten neurriak. Lehen bileran dena eskatu digute. Lehenik eta behin 157 kaleratze eta lan hitzarmena erabat aldatzea. Urteetan guk eta aurretik zeuden langileek borrokatu dugun guztia lurpera bota nahi dute. Urteko lan egunak handitu nahi dituzte, atsedenaldiak erdira murriztu, oporrak murriztu, erreleboak eraldatu, egunez dagoen jendearen janaria beraiek ordaindu dezatela… Soldata %25 jaitsi… Dena nahi dute.\nAltzairu fabrika ere itxi nahi dute. Guretzat fabrika hau funtsezkoa da, instalazioak aldaketa oso azkarrak egiteko prestatuta dauzkagulako, eta altzairutegiak material horiek galdatu eta eskaintzen dizkigu. Guk altzairu fabrikaren itxiera enpresa guztiaren ezkutuko itxiera prestatzeko mugimendu gisa ikusten dugu.\nEta Eusko Jaurlaritzatik?\nLotsagarria da. Industria guztia pikutara bota nahi dute eta EAJko Urkullu honek ez du ezer egiten. Guggenheim aurrera joan ginen protestan, euskal eredu industriala esportatzeko G20ko ordezkariekin bilera zutenean. Komiteko presidentea Urkullurengana joan zen gure egoera azaltzen zuen orri bat irakur zezan eta zera erantzun zion: arratsaldean Ulaciarekin egongo zela eta orria emango ziola. Zer espero behar dugu hortik? Arratsaldean Ulaciarekin zen lehen bilera eta ez zen azaldu ere egin. Nire ustez horregatik ez zen joan.\nAurreko batean Eusko Jaurlaritzaren industria delegaritzara joan ginen eta hartu gintuzten. Neurriak ikusi arte ezin zutela ezer egin esan ziguten. Hor dituzte neurri guztiak, ea orain zer egiten duten. Zer gingo dute bada… ezer ez. La Navalekin edota ACBrekin egin duten gauza berdina, ez dute ezer egingo. Lotsagarria da nola ari diren Euskal Herriko industria ondoratzen.\nNola garatu dira mobilizazioak orain arte eta nola jarraituko duzue?\nLangileak oso elkarturik gaude. Inoiz ikusi ez dudan bezala. Hasteko greba komiteak sortu dira, ekitaldi eta protesta guztiak antolatzeaz arduratu direnak. Manifestazioak burutu ditugu Amurrion, Bilbon Sestaon… Egunero dago mobilizazioen bat eta beti dago langile talde bat fabrika sarreran inor sar ez dadin. Inor ez da ari sartzen saiatzen. Gutxiengo zerbitzuak jarri dituzte, neurriz kanpokoak eta zentzugabeak, baina gainera ez diete ordaindu bertan egon behar izan dutenei ere. Amurriora joan ginenean TRko langileek gurekin elkartasunean bi orduko geldialdia egin zuten.\nNire ustez enpresa erabat ezustean harrapatu du greba mugagabe honek eta egiten ari garen guztiak. Ez zuten espero langileak hain elkarturik egotea eta 29 egunen ondoren orain egiten ari garen moduan jarraitzea. Mobilizazioak, ahal ditugun guztiak egingo ditugu, orain arte bezala.\nZein aldarrikapen ari zarete defendatzen?\nMomentuz hori guztia atzera bota dezatela eta hitz egitera eser daitezela. Baina enpresak ez digu ezer esaten, ez du zorra esaten, ezta interesetan ordaintzen ari garena ere.\nEz dugu iraungitze espedientea onartuko ezta kaleratzerik ere. Beraiek esan dezatela egia, nola heldu garen hona. Enpresa honetan heriotza istripuak egon dira, konplexua da eta makinaria asko dago toki gutxian. Jendea kaleratu nahi dute eta gehiago lan egin dezagun. Segurtasuna jaitsiko da, prekarietatea eta arriskua igo eta ez zaie ezer inporta. Guk geure aldetik mobilizatzen eta borrokan jarraituko dugu.


PICSA indizearen aurkezpena - Bilbao Metropoli-30\nBilbao Metropoli-30 > Onura komunitarioak > PICSA indizearen aurkezpena\nPICSA indizearen aurkezpena\n2019ko azaroaren 21an, oparotasun inklusiboari buruzko nazioarteko lehen rankinga Bilbon aurkeztu da, Bilbao Metropoli-30-ren laguntzarekin Bizkaia Foru Aldundia-k eta Bilboko Udala-k antolatutakoa.\nPICSA Indizea (Prosperity & Inclusion City Seal and Awards) INSEAD, Bizkaiko Foru Aldundia eta Bilboko Udalaren ekimena da eta D&L Partners-ek egiten du. Helburua hirien aberastasuna neurtzea da, baina ez soilik haien hazkunde ekonomikoan oinarrituta, ongizatearen kalitatea eta banaketa ere kontuan hartzen direlako. Indize hori egiteko abiaburu nagusitzat erabaki da barne produktu gordina (BPG) oso oinarrizko neurketa dela, desberdintasun mailak kontuan hartzen ez dituena. PICSA Indizeak, aldiz, hainbat faktore neurtzen ditu, besteak beste etxebizitzaren eskuragarritasuna eta hezkuntzarekiko eta osasun-laguntzarekiko irisgarritasuna, baita BPG per capita ere.\nHorrela, ranking berri honek mundu osoko 113 hiri neurtzen eta sailkatzen ditu, ez bakarrik hiri horien tamaina eta oparotasunaren arabera, baizik eta herritar guztientzako ingurune inklusibo eta oparoak sortzeko egiten dituzten ahaleginen arabera.\nHala, Bilbo Top 20an sartzea, besteak beste, hiribilduko biztanle guztien osasuna eta ongizatea lehenestearen ondorio da, eta Europako graduatu-tasarik handienetakoa edukitzean. Indize berri honen arabera Zurich da munduko lehen hiria da “oparotasun inklusiboan” eta Bilbo 20. postuan kokatzen da.\nOhiko eta Ezohiko Batzar Orokorra\nARTE (Action Research Training Experience)


Euskadi estatuko organo-emaileen burua da, 64,4ko tasarekin miloi bat biztanleko\nDonazio-tasa handi horri esker, 2.500 transplante baino gehiago egon dira Euskadin azken hamarkadan.\n2018an, Euskadin, organo-emaileen tasa 64,4koa izan zen milioi bat biztanleko, Estatuaren batez bestekoa baino 16 puntu altuagoa (Estatuan 48 emaile daude milioi bat biztanleko). Gainera, hoberantz egiten dute datuek Euskadiren kasuan. 2000. urtetik aurrera, urtean donazioen batez besteko tasa milioi bat biztanleko 40 emaile baino gehiagokoa da. Baina, azken bost urteak aztertzen baditugu, milioi bat […]\n2018an, Euskadin, organo-emaileen tasa 64,4koa izan zen milioi bat biztanleko, Estatuaren batez bestekoa baino 16 puntu altuagoa (Estatuan 48 emaile daude milioi bat biztanleko).\nGainera, hoberantz egiten dute datuek Euskadiren kasuan. 2000. urtetik aurrera, urtean donazioen batez besteko tasa milioi bat biztanleko 40 emaile baino gehiagokoa da. Baina, azken bost urteak aztertzen baditugu, milioi bat biztanleko 50 emaile baino gehiago dira: Transplanteen Erakunde Nazionalak 2050erako ezarritako helburua, hain zuzen. Horrela, Euskadi abangoardian dago mundu-mailan.\nEusko jaurlaritzaren esanetan, nabarmendu beharra dago azken bost urte hauetan asistoliako donazio-programak hasi eta sustatu direla; 2018rako, ordurako, guztizkoaren %42 izan ziren, Estatuko batez bestekoaren gainetik (%26) eta donazio-mota horretan aktiboenak diren herrialdeen gainetik. Besteak beste, Belgikaren (%29,5) edo Erresuma Batuaren (%39,8) gainetik.\nEmaileen heriotza-kausak direla eta, %59,5 istripu zerebrobaskularraren ondorio da eta % 1,3, garezur eta garuneko traumatismoaren ondorio (%1,4 trafiko-istripuagatik).\nBeste alderdi nabarmenetako bat da gero eta familia gehiagok dutela erantzun positiboa donazioaren inguruan. Horrela, 80ko hamarkadan elkarrizketatutako 10 familiatik zazpi donazioaren alde zeuden. Baina azken hamarkadan ratio hori handitu egin da, eta 10 familiatik bederatzi daude alde orain.\n2.522 transpolante hamarkada batean\nDonazio-tasa horiek direla eta, Euskadiko pazienteak transplantatzeko aukerak agerikoak dira, eta beste herrialde batzuetakoak baino nabarmen handiagoak.\nAzken 10 urteotan, guztira 2.522 organo-transplante egin zaizkie euskal pazienteei (1.543 giltzurrunetakoak, 704 gibelekoak, 145 kardiakoak eta 130 biriketakoak), eta emaitzak Europan esperientzia gehien duten zentroetako emaitzen antzekoak edo hobeagoak izan dira. Azken hamarkadan, urtean milioi bat biztanleko transplantea izan duten 110 euskal paziente baino gehiagokoa da tasa.


Izena: Gernikako geltokia\nTipologia Zehatza: Trenbideak eta funikularak\nEusko Trenbideak sarekoa da.\nEraikinak, erdiko gorputzean, bi solairu ditu, eta alboetan solairu bakarra. Beheko oinean itxarongela dago, eta alboetan taberna eta geltoki buruaren bulegoa. Goiko solairua etxebizitza da. Estalkia isuri bikoa da, eta teila zapala du kanpoaldera.\nHormetan Ereñoko marmol gorrixkaz egindako zokaloa ikus daiteke, ertzetan harlandua , eta leiho eta sarreretan markoa. Nasara ematen duen aldean hiru sarrera daude, baita atzeko aldean ere, baina azken horiek harlanduzko pilastraz berezirik daude. Baoei dagokienez, aurreko fatxadan hiru hutsarte ageri dira erdiko gorputzaren beheko oinean, eta beste bost goiko solairuan. Garaiera bakarra duten gorputzetako bakoitzak bina bao ditu.\nEraikinak apaingarri ugari aurkezten du. Gorputz nagusiak, goiko aldean kontzentraturik, inspirazio erromatarreko dekorazioa dauka. Oro har akabera desberdinak ikus daitezke, hala nola marmol gorria, marga berdexkazko paramentuak edota oso harlandu apaindua ertzetan. Ateek berek ere oso harlandu apaindutako markoak dituzte, goiko aldean soka formako irudiekin, eta ertzak arrosario itxurako moldura batez beheratuta daude.\nGernika bonbardatu eta gero zaharberritu egin zuten.\nGeltokiaren multzoa komunetarako beste eraikin txiki batekin osatzen da. Harlanduxkaz egindako horma du eta leihoek leihoburua dute, akaberan material desberdinak uztarturik. Estalkian lerro makurrez landutako harburuak ageri dira.\nAzkenik, habearte bakarreko biltegi bat dago, garaiera eta espazio bakarra dituena, isuriko biko estalkiarekin eta teila lauarekin. Hormak manposteriazkoak dira, eta ertzetan eta bao eta sarrera inguruetan harlanduxka erabili da.


Izena: Bernardo Atxaga\nBernardo Atxaga izengoitiz, agiri ofizialetako izen-deiturez Jose Irazu Garmendia —lagunartean, Joseba— (Asteasu, Gipuzkoa, 1951ko uztailaren 27), euskal idazle entzutetsu eta nabarmena da, Euskal Herrian nahiz nazioartean. Bereziki, 1988. urtean plazaratutako Obabakoak ipuin-bildumak eman zion ospea; hainbat hizkuntzatara itzulia izan da. Geroztik, egungo euskal literaturaren erreferentzia nagusi bilakatu da, batez ere atzerrian, eta makina bat sari jaso du. Eleberria, ipuina, saiakera eta, neurri apalagoan, olerkigintza, antzerkia eta gidoigintza jorratu ditu. Haur literaturako lan ugari egin ditu. 2007az geroztik euskaltzain osoa da.\nEgilea: ATXAGA, BERNARDO\nFILL DE L'ACORDIONISTA, EL\n(2 ED) LISTA DE LOCOS Y OTROS ALFABETOS\nEgilea: ATXAGA, BERNARDO / VALVERDE, MIKEL (IL. )\nGUILLERMOREN AZALPENA = GUILLERMOS'S TALE\nArgitaletxea: FAKTORIA K\nACCORDIONIST'S SON, THE


Luzuriagan lanean hasi eta utzi - Ahotsak.eus\nLuzuriagan lanean hasi eta utzi\nLuzuriagan lanean hasi eta utzi Hogeita lau edo hogeita bost urte zituela hasi zen Laxaro Errenteriako Luzuriagan lanean, baina lana utzi behar izan zuen. Izan ere, bere anaia zaharrenak ez zuen Añarben geratu nahi izan, eta Laxaro bera joan zen hara, eta baserriko lanen ardura hartu. Baserria aparte xamar zegoen eta horrek ez zituen lanak errazten, baina ematen zuen aukerarik beste jarduera batzuetarako... Tartean, kontrabandorako. Horretan, baina, Guardia Zibila eta eguraldi txakurra izaten zituzten etsai.\nHizlaria(k): Iparragirre Perurena, Laxaro\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ERR-007-018 kodeko bideoa nahi duzula aipatzea: ahotsak@ahotsak.eus\nHogeita lau edo hogeita bost urte zituela hasi zen Laxaro Errenteriako Luzuriagan lanean, baina lana utzi behar izan zuen. Izan ere, bere anaia zaharrenak ez zuen Añarben geratu nahi izan, eta Laxaro bera joan zen hara, eta baserriko lanen ardura hartu. Baserria aparte xamar zegoen eta horrek ez zituen lanak errazten, baina ematen zuen aukerarik beste jarduera batzuetarako... Tartean, kontrabandorako. Horretan, baina, Guardia Zibila eta eguraldi txakurra izaten zituzten etsai.\nGaia(k): Familia eta harremanak » Lagunartea eta familia » Etxeko giroa , Familia eta harremanak » Lagunartea eta familia » Umetako lanak , Politika » Gerraostea eta Francoren diktadura » Ekonomia gerraostean\nEtxekoen arteko batasuna\nAita hogeita hamabost urterekin hil\nSan Andres eguneko erasoa


KEPA JUNKERA | Txantxangorria-Euskal karaokeak\n1 Badator Marijaia Kepa Junkera\n2 Bizi ganoraz Kepa Junkera\n3 Infernuko hauspotik irtetzen Kepa Junkera & Sorgina\n4 Marea Zumaian Kepa Junkera & Sorginak\n5 Trikitilariak gera Kepa Junkera ¬ Sorginak\n6 Profezia Kepa Junkera eta Antxon Latxa\nBaina orduan ere, txapelketen garaian ere, trikitiari ezartzen zitzaizkion nolazpaiteko mugak gainditu nahi zituen Junkerak. 1988ko Euskal Herriko Trikitilari Txapelketako saio batean, Boni Iturbide pandero jotzailea aulkitik altxatu eta dantzan hasi zitzaien Junkera eta Joxe Mari Santiago Motriku-ri; baina Iturbidek trikitia ez eta rock musika dantzatzeko imintzioak egiten zituen, protesta bezala. “Aniztasunak edo ideia ezberdinek ez al dute lekurik? Beti taldetxo baten ideiek agindu behar al dute? Ez al da zilegi aurrerakuntzak egitea? Zergatik ezin dira beste tonu batzuk erabili, edo pieza beste era batera hasi edo dantzari begira ez dauden piezak jo, jendeak entzun besterik egin ez dezan” (2). Junkerak hautu hori egin zuen hasieratik, eta horren erakusle dira bakarka egindako lehen bi diskoak, Triki up (Elkar, 1990) etaTrikitixa zoom (Karonte, 1991).\nMugarik gabekoa izan da Junkeraren ibilbidea. Eta bilaketa horretan Euskal Herritik at egin zuen lehen diskoa Trans-Europe Diatonique(Silex, 1993) izan zen, John Kirkpatrick ingelesarekin eta Riccardo Tesi italiarrarekin osaturiko lana. Ibilbide horretako bigarren pausoa handik bi urtera eman zuen Junkerak, Julio Pereira portugaldarrarekin batera Lau eskutara (Elkar, 1995) lan sentibera eta akustikoa kaleratuta. Junkeraren ibilbidean mugarri bat ezarri zuen disko honek. Hurrengo urtean bikotekidea aldatu zuen, eta Ibon Koteron alboka jotzailearekin Leonen orroak (Elkar, 1996) argitaratu zuen.\nNazioartean izan zuen arrakasta hari lotzen zaio Tricky! (Kaira Productions, 2000), Japonian bakarrik argitaratu zen diskoa. Bilbao 00.00h. lanaren arrakastak EMI multinazionalaren eskaintza ekarri zion, eta Maren diskoa argitaratu zuen (EMI, 2001). Bere alaba baten izena daraman disko horretan, Bilbotik Urdaibaira egin zuen trikitilariak. “Inguru hartan izan dira bikingoak, erromatarrak, keltiarrak… Kultura guzti horiek han utzi duten hondarra da nire musikaren bitartez eman nahi dudana”, azaldu zuen promoziorako elkarrizketa batean (3).Bilbo 00.00h. diskoan, kantutik kantura egiten ziren herrialdez herrialdeko jauziak; Maren-en, berriz, abesti berean nahasten dira kulturak; esaterako, Albaniako abeslarien ahotsak eta Anton Latxarena (Oskorri) kontrastean entzun litezke. “Bok-espok” eta “Ny hira hira” abestien arrakasta itzela izan zen, eta lehen aldiz Grammy Latino sarietarako izendapena jaso zuen Junkerak, disko osoarengatik. Grammy saria bi urte geroago eskuratu zuen, folk disko onenaren atalean, Bilboko Arriaga antzokian grabaturiko K zuzeneko diskoarekin (EMI, 2003). Bere ohiko musikari taldeaz gain, La Bottine Souriante, Bulgarka, Patrick Vaillant eta Donostia abesbatza elkartu zituen Junkerak zuzeneko grabazio hartarako.


Alex Txikon: «Aurreko urteekin alderatuta, ez dut gauza ezberdinik sentitzen» | EIBZko liburutegia\nPakistango goi mendietatik Euskal Herrian lurreratu berria da Alex Txikon (Lemoa, Bizkaia, 1981). Sudurreko arrasto beltzak erakusten du hotz handia pasatu dutela. Ezkerreko hankako behatz lodiak ere ez du kolore onik. Irribarretsu dago, hala ere, amaren berotasunean. Espedizio gogorra izan dela dio, inoizko gogorrena. Gogortasunaren parekoak izan dira saria eta oihartzuna: Nanga Parbateko (8.125 metro) neguko lehen igoera. Historia.\nZorionak! Zer moduz sudurra?\nMila esker. Sudurra erdipurdi dago, egia esan. Hasieran oso beltz zegoen, eta asko larritu nintzen. Orain, berriz, hobeto sentitzen naiz. Hamabost egunean itxura hobea izatea espero dut. Ea ez didaten ebakuntzarik egin behar itxuraz jartzeko [barreak].\nNolakoa izan da Euskal Herrian jaso duzuen harrera?\nHasteko, eskertu nahi nuke zuen gertutasuna. Mezu asko jaso ditut egun hauetan, eta espedizioak izan duen jarraipenak ere asko poztu nau. Ondoan izan ditudanei esker lortutako tontorra izan da, eta agurtu nahi ditut bereziki Trangoworld, Boreal, Caixabank, Turkish Airlines, K35, DAS eta Bebasqueko lagunak.\nJabetu al zara historia egin duzuela?\nBai, baina ez dut gauza ezberdinik sentitzen aurreko urteekin alderatuta. Aurreko urteetan ere lana ondo egin dugula sentitu dut, nahiz eta tontorrera ez heldu. Niretzat, hala ere, tontor honek aurreko guztiek baino balio handiagoa du.\nBatzuek zuen lorpena Martin Zabaletaren Everestekin edo Edurne Pasabanen hamalau zortzimilakoekin parekatu dute. Ados?\nUf! Uste dut bakoitzak bere garaia izan duela. Hala ere, uste dut euskal alpinismoarentzat garrantzi handiagoa izan zuela Martinek lortutakoak. Nork ez ditu gogoan irudi haiek! Oraindik oilo ipurdia jartzen zait pentsatze hutsarekin. Garai ezberdinak dira, baina garai haietan ikurrina ateratzea ikaragarria izan zen. Bakoitzak dauka bere garrantzia, baita Pasabanen hamalau zortzimilakoek, Alberto Iñurrategik Gasherbrum 1, 2, 3 eta 4 kateatzeak, Juanito Oiartzabalen hamalauek eta abarrek ere. Zaleentzat gauza polita da erreferentziak edukitzea.\nBerez, Daniele Nardi italiarrarekin eta Ali Sadpara pakistandarrarekin igo behar zenuen. Nola sortu zen Simone Mororekin eta Tamara Lungerrekin batera igotzeko aukera?\nSimone oso umil hurbildu zitzaigun, egia esanez. Jendea mendian ezkutuan bezala zebilen, asmoak azaldu gabe, egia osoa esan gabe. Simoneren asmoa Messnerren bidetik igotzea eta gure bidetik jaistea zen. Egun batean, Morok galdetu zidan ea jaitsieran gure sokak erabil zitzakeen. Ez nion arazorik jarri, are gutxiago aurrez aurre etorrita. Berak bere materiala eskaini zigun. Gerora, behe kanpalekuan bakarrik gelditu ginenean, besterik gabe sortu zen elkarlanerako aukera.\nZuek ordurako jarrita zeneuzkaten sokak ia bide guztian. Zer eskaini zizuen trukean?\nEzer ez; nik ere ez berari. Bat-bateko zerbait izan zen. Goiz batean, batzar bat egin genuen bostok, Nardi barne, tontorrera igotzeko asmoei buruz. Guk lan guztia egina genuen, jada ez genituen behar, baina pozgarria zen neguko lau igoera dituen norbaitekin elkarlanean aritzea. Hala ere, aurten tontorra lortu badugu, azken bost urteetan egindako lanari esker lortu dugu.\nZer ikasi zenuten iazko espediziotik? Zein aldaketa egin dituzue?\nGauza bat argi dago: Nanga Parbat mendi ezberdina da. Aurten ere berriro erakutsi digu. Jende asko egon gara han, eta, denborarekin, pixkana-pixkana, denak etxera bidaliz joan da. Oso jende indartsuak ere bertan behera utzi behar izan zuen igotzeko asmoa. Munduko mendirik handiena da, bolumena kontuan hartzen badugu. Ikusi besterik ez dago zenbat saiakera izan diren azken 25 urteetan. Aldaketa nagusia, hala ere, beheko kanpalekua beherago jartzea izan da. Azken urteetan asko ikasi dugu, eta baliatu egin dugu.\nZergatik garraiatu duzue zama lerekin?\nHego poloan erabili nituen. Pisu asko eramateko ikaragarrizko laguntza da. Distantzia eta zailtasuna kontuan hartuta, banekien baliagarri izango zela. Hasieran barre ere egin ziguten, baina konturatu ziren balio zuela.\nZer garrantzi izan dute Mororen eta zure meteorologoek?\nHaien lana oso garrantzitsua izaten da; neguko espedizioetan, gehienbat. Haien hitzaz fidatu behar dugu, nahiz eta gero bakoitzaren intuizioak ere asko balio duen. Aurreikuspenen %70etan asmatzen dute, gutxi gorabehera.\nOtsailaren 26koa azken saiakera izango zela argi izan zenuten?\nNik behintzat bai. Ez nekien zer gertatuko zen, baina argi nuen berriro ere ez nintzela Nanga Parbatera itzuliko. Simonek lasai egoteko esaten zidan arren, nik argi neukan azkena izango zela.\nNolako hotza da zero azpiko 40 gradu?\nOso gogorra. Hotza eta haizea kontuan hartuta, konbinazio krudela da. Hala ere, esango nuke motibazioak asko balio duela horrelako kasuetan. Gozatzen ari bazara, gustura bazaude, dena ahazten duzu. Aurten, motibaziorik ez zuen jendeak asko sufritu du, eta besteoi ere asko sufriarazi digu.\nLaugarren kanpalekura iritsita, tontorrerako bidea ez zenuten batera egin Ali Sadparak eta zuk. Zergatik?\nZalantza asko izan genituen. Igone Mariezkurrenarekin [prentsa arduraduna] harremanetan geunden, eta ez genuen argi nondik jo. Halako batean, aspaldiko plastiko zahar bat ikusi nuen, eta orduan konturatu nintzen hori zela bidea. Gezurra dirudien arren, han dauden tontor txiki askok galtzera eraman zaitzakete. Ali, ordea, udan jendea joaten den lekutik abiatu zen. Aurrerago ikusi nuen berriro, korridoretik nindoala.\nBerriz ere bide okerra hartzeko beldur al zinen?\nBai, bai [barreak]. Hori ere gogoan nuen.\nGailurrera bidean, atzera egitea pentsatu al zenuen?\nEz, ezta pentsatu ere. Eguzkiaren bila aritu nintzen denbora batean, hotza saihesteko, baina ez nuen atzera itzultzeko asmorik.\nNoiz konturatu zinen tontorrera iritsiko zinela?\n6.550 metrora iritsi nintzenean. Orduan aldendu ginen Ali eta biok. Simone ere urduritu egin zen, baina nik argi nuen bide ona hori zela. Igonek bide egokia zela baieztatu zigunean ikusi nuen gai izango ginela.\nIgoera eta jaitsiera lotu gabe eta piolet batekin soilik egin zenuten. Zergatik? Ez al da arrisku handiegia?\nEgia esan, sokarik ez genuelako izan zen. Badakit ez dela seguruena, baina horrela izan zen. Kordel bat izan nuen faltan, pioleta lotzeko eta segurtasun gehiago izateko. Hotza ikaragarria zen, eta kontzentrazioari eutsi nahi nion, tentsioak ere asko agintzen baitu. Txorakeria gutxi izaten da altuera horietan.\nJaitsiera elkarrekin egin al zenuten?\nEz zen aldez aurretik hitz egin genuen gauza bat. Alik beste alde batetik jaitsi nahi zuen, baina denok batera jaistea erabaki genuen, arriskuak saihesteko.\nJaitsierako lehen gaua, laugarren kanpalekuan, oso gogorra izan zela esan duzu.\nNire bizitzako okerrena izan da. Ez zen hotzagatik. Denbora guztian galdera bat nuen buruan: «Bihar indarrik izango al dut jaisteko? Gai izango al naiz?». Buruak lan handia egiten du. Indartsu sentitzen nintzen arren, buruari bueltak eman eta eman aritu nintzen gau guztian.\nZenbat ordu pasatu zenituen ezer jan eta edan gabe?\nTontorrerako egunean, 24 ordu. Hala ere, lau egun aurretik asko edan nuen, egunean ia bost litro. Tontorraren egunean bertan goizean zerbait jan nuen, baina ezer askorik ez. Aurreko egunetan, uraz gain, ahuntz okelaz egindako salda eraman nuen.\nNola erantzun zuen gorputzak?\nUste baino hobeto. Horretarako ere entrenatu egin behar izaten da. Hala ere, esan behar dut aurreko egunetako erreserba ere hor nuela.\nZamaketari izan ostean, goi mailako alpinista da Ali Sadpara gaur egun. Zenbatekoa izan da Sadpararen lana?\nBesteentzat lan egitera ohitua dago: erabaki garrantzitsu asko hartzera ohitua, alegia. Baina Alirentzat egun guztiak dira gailur egunak. Askotan, baretu beharrean izaten naiz. Alik eta biok osatu dugu sokekin bidearen %95. Gero, gailurraren egunean, taldean hartu genituen erabakiak.\nEtorkizunean espedizio gehiago egiteko asmorik baduzue elkarrekin?\nAzkeneko hamabost egunak harekin igaro ditugu, haren herrian. Aholku batzuk eman dizkiogu. Ali Sadpara jada ez da orain bi urtekoa: askoz ere mediatikoagoa da, ezagunagoa… Hankak lurrean izateko gomendatu diogu. Aurten Euskal Herrira etortzea nahiko nuke, hemengo mendietan ibiltzeko, harkaitzean eskalatzeko, eta, ahal badugu, elkarrekin proiekzio batzuk eskaintzeko. Oraindik ez dugu ezer pentsatu elkarrekin egiteko.\nDaniele Nardi italiarra izan da espedizio honetako beste izena. Zer gertatu zen harekin?\nNire arazoa izan da azkenean. Ez nuen jakin hura gerarazten. Gu lanean ari ginen bitartean, edozein aitzakia izaten zuen beheko kanpalekuan geratzeko. Hiru kilometro eta erdi prestatu ditugu. Berak ez du metro bakar batean ere lagundu. Ez du lanik egin; beti izaten zuen aitzakiaren bat lanean hasi behar genuenean. Egia esan, Nardik asko irakatsi dit; nire lekuan jartzen ikasi behar dudala, gehienbat. Liderra izateko heldutasun pixka bat falta zaidala esango nuke.\nArgentinan batera egon eta gero, eta aurreko urteetako esperientziarekin, nolatan berriro ere harekin?\nNik banekien nolakoa zen, beti atzetik ibili beharko nuela ere bai, baina beti izan naiz beste aukera bat ematekoa. Niretzat garrantzitsua zen hark nigan sinestea. Iaz ondo moldatu ginen Nangan bertan. Geroztik, Thalay Sagarren eta Argentinan ere bai, baina aurtengo jarrera askoz okerragoa izan da. Azkenerako, inork ez zuen harekin eskalatu nahi.\nAzken egunetan zurrumurru asko atera dira. Morok, esaterako, esan berri du datorren neguan Everesten izango dela. Guk badakigu, berriz, poloniarren gonbit bat baduzula K2rako. Non ikusiko dugu Alex Txikon 2017ko neguan?\nEgia esatea nahi baduzu, aurten Nangan ikusitakoa ikusita, oso zaila izango da K2n egotea. Barne informazio batzuen arabera, badakit jende asko izango dela han, eta ez nuke lasterketa horretan egon nahi. Beraz, nahiago nuke Everesten izan, K2n baino. Hala ere, oso zaila da neguko horrelako beste erronka batean izatea; oso gogorrak dira espedizio hauek. Ez mendiari dagokionez, ekonomikoki baizik. Oraintxe bertan, ez dago nire esku horrelako espedizio handi batean parte hartzea.\nEta udan zer? Zein dira zure asmoak?\nKirol eskaladan murgildu nahi dut berriro. Baliteke mendi lasterketaren bat ere egitea. Bestela, gertukoez gozatu, etxekoez, Euskal Herriaz. Babesleekin ere egon behar dut. Baliteke aspaldian buruan daukadan Afrikako bidaia bat egitea.\nKategoria Berria egunkaria, D eredua, DBH 3. eta 4. mailak, Elkarrizketa, Euskara, Gorputz Hezkuntza, Kirola, etiketak Alex Txikon, Alpinismoa, Himalaya, Nanga Parba, Unai Ugartemendia by liburutegia. Gorde lotura.


David Pla –\nEnekoitz Esnaolak David Plari egindako elkarrizketa Berria egunkarian.\nETAren ibilbidearen bukaera fasea gertutik ezagutu zuen Plak, konponbiderako haren ordezkaritzako kidea izan baitzen, nahiz eta 2015ean atxilotu egin zuten. Bihar da urtebete ETA desegin zenetik. Esan du modu eraikitzailean aritu zirela. Eskuragarri dago elkarrizketaren bertsio luzea.\nArg: GUIILAUME FAUVEAU (Berria)\nGaur hamabost geratu zen libre David Pla (Iruñea, 1975), Frantzian, Osnyko kartzelan, zigorra beteta, baina Espainiako Estatuaren euroagindu eskaera bat noiz ebatziko dago. Ekainaren 5ean aztertuko dute gaia, Parisen. Bi aste hauek gertukoenekin egoteko eta bizimodu normalerako paperak egiteko baliatu ditu Plak.\nBost urteko kartzela zigorra jaso zenuen joan den otsailean, Parisen. Ustekabea, onerako?\nJustiziaren ikuspegia ez da oraindik aldatu, baina bagenuen konfiantzarik ikusita auziaren bilakaera, Auzitegi Kriminaletik Korrekzionalera pasatu zutelako. Zigorra mugatzen zuen horrek.\nEpaileak zioen aintzat hartu zuela testuinguru politiko berria.\nBai, baina ez dute bere gain hartu. Falta da osotasunean hartzea.\nJustiziaren bide arruntari heldu behar zaio, lehenik. Eta ezker abertzaleak aipatu izan du justizia trantsizionala ere. Zigorra eman ondoren baleudeke aukerak neurri batzuk hartzeko. Hor daukagu Ipar Irlandako erreferentzia.\nETAren bukaera fasea azaldu zenuten Iratxe Sorzabalek eta biok epaiketan. Zer helbururekin?\nIruditzen zitzaigun guk betetako mintzakidetzaren funtzioa esanguratsua zela. Epaile batek esan zigun egoera ez zela asko aldatu, biok atxilotu gintuztenean sasian geundelako, paper faltsuekin eta beste. Erantzun genion orduan aldatzeke zegoela klandestinitatearena, baina begiratzeko beste aldaketak, 2010etik aurrera ETAren erabakiz gertatutakoak.\n2010a aipatu duzu. Ezker abertzaleak orduko otsailean plazaratu zuen Zutik Euskal Herria adierazpena. Estrategia aldaketaren mugarri izan zen. ETAk aitortu izan du bera «jokoz kanpo» harrapatu zuela eztabaida hasierak, 2009ko udazkenean.\nEgoera konplikatua zen ezker abertzalearentzat, baita ETArentzat ere. ETA gako horietan bazegoen jada, baina urratsak eta denborak ez ziren berdinak, eta egia da une batean ETA tokiz kanpo aurkitu zela eta bere lekuaren bila aritu zela. Baina jakin zuen egokitzen, eta bere tokia berreskuratu zuen; Euskal Herriak eskatzen zion erritmoetan kokatu zen. Aski modu txukunean egin zuen bilakaera.\nAipatu izan da ETA ez zela behar beste prestatuta sartu negoziazio prozesuetan, zenbait eztabaida artean egiteke zituelako.\nNegoziazio eskema klasikoaren garaiak ziren, aldebikotasunarena, eta, estatuarekin hitz eginda, akordio bat lortzen saiatzen zen. Horrek markatzen zuen prozesuaren arrakasta. 2011-2013korako ere prestatu zen ETA-Madril mahai bat, Europako herrialde batean, baina orduan ere Madrilek ez zuen borondaterik izan. Kasu hartan, ordea, ezker abertzaleak estrategia aldatua zuen jada, ezkerreko independentismoa indartzeko eta askapen prozesua beste era batera jarraitzeko. 2013tik aurrera gehiago landu zen.\nLehenago egin behar al zen estrategia aldaketa?\nHorrelakoak esatea bentajista izatea da, nire ustez. Hau da, esaten denean presoak askatzeko azken bagoia halako prozesutan pasatu zela, ni ez nago ados. Izan ere, aurreko prozesuetan Espainiako Gobernua posizio horietan al zegoen? Zalantza handiak ditut. Espainiak negoziazio prozesuak beti gerra ikuspegi batetik jorratu ditu, eta beti ezkerreko independentismoa ahuldu nahi izan du.\nETA ekinean zela, ezker abertzale zabaleko ildo batzuetan ere auzitan jartzen zen borroka armatua.\nBai, eta zatiketaren batzuk gertatu ziren ezker abertzalean. Denborarekin, baldintza politiko batzuk eskuratu izan dira estrategia beste bide batetik bideratzeko, eta borroka armatua ardatz zuen estrategiaren agortze zantzuak azaldu ziren. Azkenean, denborak errespetatu egin behar dira. Lan handia egin da, eta oso baldintza konplikatuetan gauzatu da prozesua.\n2013 hasieran, Osloko gunea deseginda, ETAk berriro diseinatu al zuen bere bukaera fasea?\nBukaerako diseinua ez zen izan bat-batean borobildu zen zerbait. Estatuen posizioak ez ezik, eragile politiko eta instituzional batzuena ere kontuan hartu behar ziren. Beraz, diseinua moldatuz joan zen erakundea. Hori bai, negoziazio gunearen desegiteak erabat markatu zuen hausnarketaren berritzearen beharra. Estatuekiko eredu klasikoa agortua zegoen. Foro Sozialak 2013ko maiatzean ondorio batzuk plazaratu zituen; besteak beste, armagabetzeaz. Lehentasuna emanik, desarmatze prozesuari ekin zion ETAk; hasieran, Nazioarteko Egiaztatze Batzordearekin [NEB] armategiak zigilatzen, eta gero hasi zen jendarte sozialaren parte hartzea. Ikusi zen Euskal Herriari begira egin behar zela prozesua, herriarekin batera. Ordu arte konponbide prozesuak ez zuen aurrera egiten, eta hori bazen oztopo bat estrategia aldaketaren garapenerako; eragin egiten zion proiektu politikoa gauzatzeari. Oso garrantzitsua zen ziklo aldaketa ahalik eta azkarren burutzea.\n2017ko otsailean Gara-n esan zenuen ETAk udaberri hartan hasiko zuela aurrera begirako gogoeta prozesu bat. ETA artean armagabetu gabe zegoen…\nEz genuen nahi jendeak ondorioztatzea eztabaidak exijentzien kate bati erantzuten ziola; hau da, gogoeta iragarri gabe armagabetu, eta kanpotik batzuek presio modura erakundeari desegite faseari ekiteko exijitzea. Estrategia aldaketarekin eta askapen prozesuarekin lotzen zen eztabaida bat hasiko genuen, ETAri zegokiona eta ETAk bere kabuz hasiko zuena.\nBaina armagabetzea luzatuko balitz asko, zer?\nJendeak bazekien ETAk armagabetzeko konpromisoa zuela. Erabateko konfiantza zegoen ETAren posizioekiko, eta lortu zen sintonia eta konplizitate bat.\nETA bukaera fase hori mamitzen ari zela gertatu zen Sorzabalen eta bion atxiloketa, Baigorrin, 2015eko irailean.\nIkusi zen zein zen estatuen jarrera. Lau urte ziren ETAk jardun armatuaren bukaera iragarri zuela, eta…\nUrte bereko abenduan publikoki jakin zen konponbiderako ETAren ordezkaritzako kidea zinela.\nTalde horretan nengoen, bai. 2011-2013ko negoziazio gunean ere hala nengoen, eta segitu genuen, bazeudelako lan batzuk egiteko.\nBukaera fasean ETAren zuzendaritza Euskal Herrian kokatu zela esan izan da.\nETA beti egon da nagusiki Euskal Herrian. Errepresioa desitxuratzen ari zen egoera, atxiloketekin eman nahi zen itxura zelako ETAko militanteak urruti zeudela, Frantziaren bestaldean. Estatuek bilatzen zutena zen jendeak ikustea ETAko kideak deskonektatuak zeudela Euskal Herriarekiko. Prozesua Euskal Herrira begirakoa zen, eta horrek eskatzen zuen Euskal Herrian bertan egotea, harremanak izateko eta egoera sentitzeko. Beraz, erabakia izan zen Euskal Herrian kokatzea eta jarduera Euskal Herrira ekartzea.\nEstrategia aldatu zenetik aurrera gertatu al zen hori?\nEz. Batik bat, Europako herrialde bateko negoziazio gunea desegin zenetik aurrera. Arriskuak baziren, herri hau txikia delako geografikoki. Baina alde onak bazituen: konponbidearen alde ETA egiten ari zenak izan zuen harrera.\nHartu-eman asko egin al ziren?\nKonplikatua da halako egoeran zuzeneko harremana izatea, estatuek artilleria guztia martxan zutelako prozesu hura geldiarazteko. Harremanak modu ez-zuzenean gehiago egiten ziren.\nZer zioten eragileek?\nIdeia nagusia zen estatuei ezin zitzaiela utzi Euskal Herriaren etorkizuna baldintzatzen edo blokeatzen, ezin geniela utzi izorratzen, eta esaten zen bilatu behar zela modu bat aurrera egiteko. Gizarte zibileko jende batek konpromisoa hartu zuen. NEBek ere konpromiso handia hartua zuen.\nEAJrekiko eta Iñigo Urkullu Jaurlaritzako lehendakariarekiko kritiko azaldu zen ETA.\nETAk ulertzen zuen EAJk kapitalizatu nahi izatea bukaera prozesua, bai baitu pisu handi bat herri honetan. Saiatu ginen modu eraikitzaile bat izanda haiekin informazioa partekatzen, baina gero filtrazioak ikusten genituen, eta, gainera, ETAren ekimen batzuk kamustera joan ziren. Hori ez zen modua. Izango dute konponbiderako nahia, baina konponbide eredu jakin bat nahi zuten: ezker abertzaleak faktura historikoa ordaintzea, eta etorkizunari begira ahultzea.\nUrtebete da ETA desegin zela. Nola bukatu zuen?\nKontu jakina zen hori gertatuko zela. ETA bera joan zen bukaerako erritmoa eta gestioa markatzen. Aieteren ondoren barneratu zen aldaketa handi batera gindoazela. Bukaerak ez zuen izan, beraz, inpaktu berezirik; inpaktua prozesu osoan izan zen. Nazioarteko eta euskal eragileekin egiaztatu zen amaiera, modu solemnean.\nZer izan zen ETA?\nBorroka armatua egiten zuen erakunde bat baino askoz gehiago izan da. Antolakunde politiko bat zen, proiektu politiko jakin bat zuena —Euskal Herriaren independentzia eta sozialismoa—, eta, bere estrategiaren osagai nagusi gisa, borroka armatua egin zuen, estatua behartzeko agertoki demokratiko bat sortzera —autodeterminazio eskubidea eta Euskal Herriaren aitortza—.\nEz zituen helburu horiek lortu.\nEz, nabarmena da ez garela herri aske bat. Baina, ETAren sorreratik bukaera arte, ezker abertzalean eta askapen mugimenduan bilakaera bat izan zen: ETA ez zen hasierako antolakunde bakar bat, eta mugimendu oso bat sortu zen. Estrategia aldaketarekin, autodeterminazioa eta nazio aitortza lortzeko ETAren borroka armatuaren zeregina bukatutzat eman zen. Ikusi zen ETAren zikloa eta funtzioa bukatutzat eman behar zirela, ez zelako bideragarritzat jotzen jarraitzea. ETArik gabeko agertokiak ere ez ditu ematen bermeak, badakigu, baina ezker abertzalean eta askapen mugimenduan badaude antolakundeak prozesuaren inguruan egituratuta.\nKontakizunaren bataila dago.\nPorrota eta garaipena neurtzeko beharko da denbora bat, baina ez ETAri dagokionez bakarrik. Prozesua irekita dago, eta, beste tresna batzuekin, gure nazioaren aldeko borrokak aurrera jarraitzen du. Batzuek kontakizuna ETAren desegitearen unean kokatzen dute; guk ez. Desegiteko erabakia estrategikoa izan zen, irabazteko anbizioz hartua. Denborarekin neurtu beharko da erabaki hori zenbaterainokoa izan den garrantzitsua.\nBa al daude prozesu independentista baterako baldintzak?\nGaur egun badago saio bat erabakitzeko eskubidea erdigunean jarrita burujabetza prozesu bat eraikitzeko, demokratikoa izango den prozesu bat, beste Euskal Herri bat eraikitzeko. Independentziara iristeko behar dugu burujabetza prozesu bat. Egiazko demokrazian sinesten duten indarren arteko metaketaren bila goaz. Estrategia aldaketarekin ez zen gatazka politikoaren konponbidea bakarrik bilatzen, bestelako aldaketak ere bilatzen zirelako Euskal Herrian.\nNafarroakoa, adibidez. Garai batean bazirudien Nafarroan indar espainolistak —nabarristak deitzen zirenak zirela Nafarroaren esentzia eta benetakotasuna ordezkatzen zutenak, nahiz eta haien proiektua Espainiaren menpekoa izan, baina ezker abertzaleak erabaki zuenean herrialde bakoitzak baduela erabakitzeko gaitasuna, nabarrismo hori tokiz kanpo gelditu zen, eta espainolismora egin zuten urratsa, esanez Espainia osoak erabaki behar duela.\nNola dago ardatz nazionalaren kontua? Ez ote dago aski mentalitate autonomikoa?\nEzker abertzaleak Euskal Herria aintzat hartzen du, zalantzarik gabe. Estrategian egungo egoera instituzionala kontuan hartzeak baditu bertute batzuk. Prozesua ez da bakarra, errespetatu behar dira herrialdeetako egoera eta erritmoa, baina proiektu oso batekin lagunduta egon behar du. Lurralde batasuna josteko estrategia ere egon behar da, eta gaur egun ez da hori hain modu nabarmenean ikusten; sakondu behar da, ezin dugu galdu proiektu nazionala.\nZein da premia duen atala? Euskal presoena, akaso?\nPreso politikoena konpontzea beti da lehentasuna, premiazkoa. Ikuspegi humano eta politiko batetik, Euskal Herriak badu beharra presoak askatzeko; ezker abertzaleak, zer esanik ez. Auziari bukaera eman behar zaion iritzia aski partekatua da Euskal Herrian.\nPSOEren gobernu berriarekin aukerarik ikusten horretarako?\nBaldintza guztiak daude. Euskal Herrian adostasuna dago. Anbizioz ekin behar zaio estatuko agintaldi berriari. Antolatu beharra dago.\nElkarbizitzarako ekarpena izan al zen eragindako kalteaz iaz ETAk plazaratutako adierazpena?\nZauriak ixteko eta elkarbizitzarako giro bat sortzen laguntzeko ekarpen bat egin zezakeela uste zuen erakundeak.\nEsan zezakeen gehiena esan al zuen? Eta gutxiago ezin esan?\nLangen kontua da hori. Sinisten eta sentitzen zuena esan zuen ETAk. Bere izaerarekin bat egiten zuen, ikuspegi eraikitzailea izanik.\nETAk eragindako biktimen artean bazegoen bereizketa bat.\nBaina bereizketa gatazka guztietan egiten da. ETAk ere ez zituen parametro berdinetan kokatzen borrokan hildako bere militanteak eta estatuko indar polizialek hildako beste herritarrak. Hala, ETArentzat ez ziren biktima berdinak berak helburu zituen haiek eta helburu ez zituenak. ETAk adierazpen horretan aitortu zuen bere ibilbide armatuan eragindako samin handia, esan zuen zinez sentitzen zuela, eta barkamena eskatu zien gatazkan parte hartze zuzenik ez zuten biktimei. Estatuak-eta planteatzen zuten ETAk bere jarduera osoaren gaitzespen bat egitea, baina ETAk hori ez zuen egin.\nProzesu politiko baterako zauriak sendatuxe daude ala oraindik denbora bat behar da?\nAldaketa politikoan aurrera egin nahi ez dutenek beti bilatzen dituzte faseak, lehenik gauza batzuk konpondu behar direla esanez. Herri kohesiorako egin daitezke gauzak, baina nik uste jendartean aurreratuta dagoela elkarbizitza.\nEragile politiko batzuek ezker abertzaleari autokritika eskatzen diote. Zer helbururekin?\nEstrategia jakina dute: ezker independentista erdi bakartuta uztea etorkizunera begira, eragin eremua mugatuta.\nEzker abertzaleak berak aliantzak eratzeko zailtasunak ez al ditu, batez ere EAEn?\nIndar politikoen artean-eta harremanak badaude, baina batzuk beste norabide batean doaz. Ezker independentistak eragile sozialekiko eta herritarrekiko komunikazioan sakondu behar du, eskaintza politikoaren bitartez.\nEuskal Errepublika al litzateke eskaintza politiko hori?\nErrepublikak hiru kontzeptu biltzen ditu: balio sozialak, bide demokratikoa eta burujabetza. Badute pisua eta mamia. Nire ustez, ezker abertzaleak eskaintza hori hobeto formulatu behar du, eta hobeto landu jendearekin eta mugimendu sozialekin.\nNorabide horretan ongi al dago?\nEzker abertzalearen oinarri sozialari kostatzen ari zaio egokitzea. Aldaketa handiak gertatu dira, eta nik uste ezker abertzaleko jendeak oraindik ez duela hartu bere tokia behar bezala; ez naiz ari horrenbeste antolakundeez. Konponbidearen eremuan gauza batzuk ez zaizkigu ongi atera, eta horrek baldintzatu egiten du norberaren aldartean, baina estrategia politikoaren helburua anbizio politikoz jokatzea da. Horri neurri berean erantzun behar zaio, borrokaren, jarreraren eta konpromisoaren bidez, eta indarrak metatuz. Grina berreskuratu behar da.\nbake prozesua, David-pla, EPPK, estrategia independentista, ETA, euskadi ta askatasuna\nMaiatzaren 1eko enparantza\n6 pentsamendu “David Pla: “ETA desegiteko erabakia estrategikoa izan zen, irabazteko anbizioz hartua””-ri buruz\nEuskalduna 2019-05-02 15:11\nETArena, inoiz ikusi didan errenditze txapuzeroena.\nPenagarria izan da…\nAzken portu 2019-05-02 21:16\nPlak dioena egia izan zitekeen ETAk armak gutxienez duela hogeita hamar urte utzi izan balitu. Orain kontatzen duena beren burua zuritzeko saiakera lotsaemangarri eta patetikoa baino ez da.\npotrotaraino 2019-05-03 10:53\nBorroka armatuaren alde egonda ere, erabilgarria ez zela argi ikus zezakeen edonork 1990ean jadanik.\nOrain, ezker abertzaleak hanka sartzen jarraitzen du, immigrazio masiboaren edo islamaren alde lerrokatuz. Jende masa horren oso zati txiki batek egiten du independentziaren alde eta are txikiago euskararen alde.\nEzker abertzale barruan ez dute analisi gaitasunik?\nAnder Santxotena 2019-05-03 17:53\nETA: erakunde armatutik erakunde ahaztua izatera. Ez dago mespretxu handiagorik. Herria jakintsua da. Gora Herria!\nArkaitz 2019-05-11 11:24\nHausnarketa etikorik aipatu ere. Eskerrak desagertu zinetela.\nA 2019-05-11 22:02\nFrancoren denboran ETAk eraman zuen borroka garaipen ikaragarria izan, nahiz ez erabatekoa. Inork ez genuen espero irabazi zena.\nGero beste historia bat etorriko zen porrot batean bukatuko zena.\nZergatik? Nik uste dut porrot horren historia ez dela idatzi, ez dugula idatzi nahi, gezurrean tinko segitu nahi dugula. Errealitatea ez onartzeak ez dakar gauza onik.


Honen bilaketa egin duzu trantsizio demokratikoa • ZUZEU\nBilatu: trantsizio demokratikoa\nKGBa nagusi, errusiar polizia-estatuan - Amatiñok bere blogean. Catherine Belton kazetariaren kontakizun jariotsuak ez du ajerik, xehetasunetan lar lorrintzea baino; baina, edozein modutan, bil...\nSorginak birdefinitzeko beharra - Nerea Fillatek Berria egunkarian. Azken asteetan, emakumeen aurkako bortizkeria estaltzen duten bi egoerak deserosotasun handia sortu didate. Biak egunerokotasunean...\nEzin gara gelditu - Katalunian gertatutakoaz jabetuz, Espainiar Gobernua eta Ezker Abertzalearen inguruan garatutako hainbat mugimendu sozial, kultural nahiz politikoaren arteko konfrontazioak agintz...


Beste olio biltegi bat azaldu da aste honetan Zerrajerako lurretan - Arrasate - Goiena.eus\nBeste olio biltegi bat azaldu da aste honetan Zerrajerako lurretan\nNerea Zubiete 2004-01-15 12:53\nUdazkenean berriro olio biltegiak azaltzen hasi zirenetik, aste honetan, astelehenean azaldu dena bosgarrena da. Orain arte 51.000 litro fuel-olio atera dituzte bertatik.\nArrasateko Udalean uste zuten jadanik Zerrajerako lurretako biltegi guztiak bertatik kenduta zeudela. Hori horrela, lurrak eraman zituzten laborategira, kutsadura maila norainokoa den jakiteko eta, ondoren, Zerrajera eremua garbitzeko.\nLehen biltegia 2002ko azaroan azaldu zen Zerrajera eremuan, erlojua duen eraikinaren inguruan. Orduan 60.000 litro olio inguru atera zituzten bertatik. Urtebete beranduago, handik metro gutxira biltegi berriak ateratzen hasi ziren eta aste honetan bosgarrena azaldu da. Bigarren aldi horretan 51.000 litro olio atera dituzte.\nZerrajerako eremua kutsadurarik gabe uzteko lanak Eusko Jaurlaritzari atxikituta dagoen IHOBE elkarte publikoak zuzentzen ditu. Eta horiek lanak egiteko, 130.000 euro beharko dituztela aurreikusi dute. Diru horren erdia Arrasateko Udalak ordaindu beharko du. Orain, bosgarren biltegia azaldu ondoren ikusi egin beharko da ea diru kopuru hori handitzen ote den.